open-index/open-wikipedia-markdown huggingface dataset:
സംബന്ധാതിശയോക്തി (അലങ്കാരം)

ബന്ധമില്ലാത്തിടത്ത് ബന്ധമുണ്ടെന്ന് പറഞ്ഞാൽ സംബന്ധാതിശയോക്തി.

## ലക്ഷണം
'അയോഗത്തിങ്കലേ യോഗം  സംബന്ധാതിശയോക്തിയാം'

ഉദാ:മുട്ടുന്നു മതിബിംബത്തിൽ  മോടിയോടിഹമേടകൾ'
## അവലംബം
അസംബന്ധാതിശയോതി (അലങ്കാരം)

ബന്ധമുള്ളിടത്ത് ബന്ധമില്ലെന്ന് പറയുന്ന്ത് **അസംബന്ധാതിശയോക്തി**.

## ലക്ഷണം
'അയോഗം ചൊൽക യോഗത്തി-  ലയോഗാതിശയോക്തിയാം.'

ഉദാ: 'ത്വല്പാദസേവയുള്ളപ്പോൾ  കല്പപാദപമല്പമാം'

## അവലംബം
അധിസസ്യം

[right|thumb|[കോസ്റ്റ റീക്ക|കോസ്റ്റ റീക്കയിൽ കാണപ്പെടുന്ന ഒരു അധിപാദപം]]
മറ്റു വൃക്ഷങ്ങളെയും സസ്യങ്ങളെയും അധിവസിച്ചു ജീവിക്കുന്ന സസ്യമാണ് **അധിപാദപം**. സാധാരണ സസ്യങ്ങളെല്ലാം തന്നെ മണ്ണിൽ വളരുന്നവയാണെങ്കിലും മറ്റു സസ്യങ്ങളുടെ കാണ്ഡങ്ങളിലും ശാഖകളിലും പറ്റിപ്പിടിച്ചു ജീവിക്കുന്നവയും വിരളമല്ല. വൃക്ഷങ്ങൾ തിങ്ങിക്കൂടി നിൽക്കുന്ന സ്ഥലങ്ങളിൽ പൊതുവേ ജീവിതമത്സരം അതിരൂക്ഷമായിരിക്കും. വൃക്ഷങ്ങളുടെ ചോലയിൽ ജീവിക്കുന്ന സസ്യങ്ങൾക്ക് വേണ്ടത്ര ആഹാരവും സൂര്യപ്രകാശവും ലഭിക്കുവാൻ പ്രയാസമാണ്. ഈ വിധ പ്രത്യേക സാഹചര്യങ്ങളിൽ ജീവിതമത്സരത്തെ നേരിടുവാൻവേണ്ടി ചില സസ്യങ്ങൾ മറ്റു സസ്യങ്ങളുടെ മുകളിൽ വസിക്കാനുള്ള അനുകൂലനങ്ങൾ ആർജ്ജിച്ചു. ഈ ചെടികൾ ആഹാരത്തിനായി അവയുടെ ആതിഥേയനെ ആശ്രയിക്കുന്നില്ല. ഇപ്രകാരം മറ്റു സസ്യങ്ങളുടെ സ്വൈരജീവിതത്തിനു വിഘാതമാകാത്ത രീതിയിൽ, അവയെ വെറുമൊരു വാസസ്ഥാനം മാത്രമായി ഉപയോഗിച്ചു ജീവിക്കുന്ന സസ്യങ്ങളെ അധിപാദപം എന്നു പറയുന്നു. പരിണാമപരമായി അധിപാദപങ്ങൾ വളരെ ആധുനികങ്ങളാണെന്നാണ് പൊതുവേ അംഗീകരിക്കപ്പെട്ടിട്ടുള്ളത്.

മറ്റു സസ്യങ്ങളിൽ നിലയുറപ്പിക്കുന്നതിന് അധിപാദപങ്ങൾക്ക് സഹായകമായിട്ടുള്ളത് അവയിൽ കാണുന്ന നിരവധി പറ്റുവേരുകളാണ്. അന്തരീക്ഷത്തിൽനിന്നും ജലം ലഭിക്കുന്നതിനുള്ള പ്രയാസം കാരണം സാധാരണ മരുസസ്യങ്ങളിൽ കാണാറുള്ള കട്ടികൂടിയ ക്യൂട്ടിക്കിൾ, ഉള്ളിലേക്കു തള്ളിനില്ക്കുന്ന സസ്യരന്ധ്രങ്ങൾ, അധശ്ചർമം, വാഹകലയുടെ സമൃദ്ധി തുടങ്ങിയ സവിശേഷതകൾ ഇവയിലും കാണാം. മണ്ണിൽനിന്നു വളരെ ഉയരത്തിൽ വസിക്കുന്ന ഈ ചെടികൾക്ക് ആഹാരത്തിനായി പ്രധാനമായും അന്തരീക്ഷത്തിലെ നീരാവിയേയും പൊടിപടലങ്ങളേയും ആശ്രയിക്കേണ്ടിയിരിക്കുന്നു.
[thumb|left|[ഹവായി|ഹവായിയിൽ കാണപ്പെടുന്ന ഒരു അധിപാദപം]]
അന്തരീക്ഷത്തിലെ നീരാവി ആഗിരണം ചെയ്യുന്നതിനായി ഇവയിൽ വെലാമിൻ വേരുകൾ എന്ന ഒരു പ്രത്യേകതരം വായവവേരുകൾ കൂടിയുണ്ട്. കാണ്ഡത്തിന്റെ ഏതുഭാഗത്തുനിന്നും ഉദ്ഭവിച്ച് വായുവിൽ സ്വതന്ത്രമായി തൂങ്ങിക്കിടക്കുന്ന ഈ വേരുകൾ അന്തരീക്ഷത്തിലെ നീരാവി ആഗിരണം ചെയ്യുന്നു. ഈ വേരുകളുടെ ബഹിർഭാഗത്തു സ്ഥിതിചെയ്യുന്ന വെലാമിൻ ടിഷ്യുവാണ് പ്രധാനമായും ഈ ധർമം വഹിക്കുന്നത്. വെലാമിൻ ടിഷ്യുവിലെ കോശങ്ങളിൽ പ്രോട്ടോപ്ലാസം കാണാറില്ല. കട്ടികൂടിയ ഭിത്തികളാണുള്ളത്. വരണ്ട കാലാവസ്ഥയിൽ ഈ വേരുകൾക്ക് മിക്കവാറും പച്ചകലർന്ന ചാരനിറമായിരിക്കും. ജലാംശം കൂടുതൽ ലഭ്യമാകുമ്പോൾ അവ ഒരുവിധം കടുംപച്ചയായി മാറുന്നു. ഓർക്കിഡേസീ കുടുംബത്തിലെ അധിപാദപങ്ങളിലാണ് ഇത്തരത്തിലുള്ള വേരുകൾ സുലഭമായി കണ്ടുവരുന്നത്. അധിജീവിസസ്യങ്ങളായ വാൻഡ, ബൾബോഫില്ലം, സാക്കോലോബിയം തുടങ്ങിയ ചെടികൾ ഈ കുടുംബത്തിൽപ്പെട്ടവയാണ്.

അപുഷ്പികളിലും ധാരാളം അധിപാദപങ്ങളുണ്ട്. ഡ്രൈനേറിയ, ഡ്രൈമോഗ്ലോസം തുടങ്ങിയ പന്നൽ ചെടികളും പോളിട്രൈക്കം, ഫ്യൂണേറിയ, പോറെല്ല തുടങ്ങിയവയും സയാനോഫൈസീ, ക്ലോറോഫൈസീ തുടങ്ങിയ വർഗങ്ങളിലെ പല ആൽഗകളും അധിജീവിസസ്യങ്ങളാണ്.

ആൽ തുടങ്ങിയ പല വൃക്ഷങ്ങളും അവയുടെ ജീവിതം ആരംഭിക്കുന്നത് പലപ്പോഴും അധിപാദപങ്ങളായിട്ടാണ്. പന മുതലായ വൃക്ഷങ്ങളുടെ മുകളിലും കെട്ടിടങ്ങളുടെ ഭിത്തികളിലും ഇവയുടെ തൈകൾ വളരുന്നത് അസാധാരണമല്ല. കാലക്രമത്തിൽ അവയുടെ വേരുകൾ മണ്ണിൽ എത്തുകയും അവ സാധാരണ ജീവിതക്രമം ആരംഭിക്കുകയും ചെയ്യുന്നു. ഇതുപോലെ പ്രകൃത്യാ അധിപാദപങ്ങളായ പല സസ്യങ്ങളും സാധാരണരീതിയിൽ മണ്ണിൽ വളരുന്നതിനു കഴിവുള്ളവയാണ്.
## ഇതും കാണുക
*പരാദസസ്യം

വർഗ്ഗം:പരാദസസ്യങ്ങൾ
വർഗ്ഗം:അധിസസ്യങ്ങൾ
ഹേത്വതിശയോക്തി (അലങ്കാരം)

കാര്യകാരണങ്ങൾക്ക് അഭേദം പറഞ്ഞാൽ **ഹേത്വതിശയോക്തി**.

## ലക്ഷണം
'അഭേദം കാര്യഹേതുക്കൾ- ക്കെങ്കിലോ ഹേതുവാമത്.'

ഉദാ:'മുക്കണ്ണൻ തൻ പുണ്യമാകും മൈക്കണ്ണി തുണചെയ്യണം'

:മുക്കണ്ണന് പുണ്യത്താൽ ലഭിച്ച ദേവീരൂപമായിത്തന്നെ കല്പിക്കപ്പെട്ടിരിക്കുന്നു.

## അവലംബം
ട്രൈക്കോനോഡോന്റ

ട്രൈക്കോനോഡോന്റിഡെ കുടുംബത്തിൽപ്പെടുന്ന വിലുപ്ത സസ്തനിയാണ്‌ **ട്രൈക്കോനോഡോന്റ**. ഉത്തരാർധ ഗോളത്തിൽ ട്രയാസ്സിക് അന്ത്യഘട്ടത്തിലും ജുറാസ്സിക്‌, ക്രിട്ടേഷ്യസ് കല്പങ്ങളിലും ഇതിലുൾപ്പെടുന്ന സസ്തനി വർഗങ്ങൾ ജീവിച്ചിരുന്നതായി രേഖകളുണ്ട്. ആഫ്രിക്കയിൽ നിന്നു ലഭിച്ച ആദ്യകാല ജൂറാസിക് കല്പത്തിന്റേയും മധ്യജൂറാസിക് കല്പത്തിന്റേയും രേഖകളും തെക്കേ അമേരിക്കയിൽ നിന്നു ലഭിച്ച അന്ത്യക്രിട്ടേഷ്യസ് കല്പത്തിന്റെ രേഖകളും ഇവ ദക്ഷിണാർധഗോളത്തിലും ഈ കാലഘട്ടങ്ങളിൽ ജീവിച്ചിരുന്നതായി തെളിവു നൽകുന്നു.

എല്ലാ ട്രൈക്കോനോഡോന്റകളിലും തലയോട്ടി - താടിയെല്ല് സന്ധിയുടെ ഒരു ഭാഗമായിട്ടാണ് ദന്തികാസ്ഥിയും ശൽക്കാസ്ഥിയും സ്ഥിതിചെയ്യുന്നത്. ചില ആദിമ സസ്തനികളിലും സന്ധിക, ഹനുസന്ധി ഗണ്ഡിക, ഹനുസന്ധിക എന്നിവ ഈ സന്ധി രൂപീകരണത്തിൽ പങ്കുചേരുന്നുണ്ട്.

ആധുനിക വർഗീകരണ പ്രകാരം യഥാർഥ ട്രൈക്കോനോഡോന്റകളെ മാത്രമാണ് ട്രൈക്കോനോഡോന്റിഡെ കുടുംബത്തിൽ ഉൾപ്പെടുത്തിയിരിക്കുന്നത്. ഇവയോട് സാദ്യശ്യമുള്ളവയെ എല്ലാം ഈ കുടുംബത്തിനോടു ബന്ധുത്വമുള്ള കുടുംബങ്ങളിലാക്കി മാറ്റിയിരിക്കുന്നു. ആദിമ സസ്തനികളും സസ്തനി- സദ്യശ ഉരഗങ്ങളെന്ന് തെറ്റായി വിവക്ഷിക്കപ്പെടുന്ന തെറാപ്സിഡ വിഭാഗവും തമ്മിലുള്ള പരിണാമപരമായ ബന്ധം വളരെ കുറച്ചുമാത്രമേ മനസ്സിലാക്കപ്പെട്ടിട്ടുള്ളൂ. തെറാപ്സിഡുകൾ യഥാർഥ ഉരഗങ്ങളായിരുന്നില്ല. ഏറ്റവും പഴക്കം ചെന്ന തെറാപ്സിഡുകളുടെ ഉദ്ഭവത്തിനു മുമ്പ് കാർബോണിഫെറസ് കല്പത്തിൽ ഉരഗങ്ങളും പക്ഷികളും ഒരു വശത്തും സസ്തനികൾ മറുവശത്തും ഉൾക്കൊള്ളുന്ന പരിണാമ അപസരണം ശ്രദ്ധേയമായിരുന്നു.

ട്രൈക്കോനോഡോന്റകൾ അന്ത്യ ജൂറാസിക് കല്പത്തിൽ യൂറോപ്പിലും വടക്കേ അമേരിക്കയിലും പൊതുവേ കാണപ്പെട്ടിരുന്ന സസ്തനികളോളം തന്നെ വലിപ്പം കൂടിയവയായിരുന്നു. ഇവയുടെ കീഴ്ത്താടിയെല്ലുകൾക്ക് ഒരിനം നീർനായയുടേതിന്റെ അത്രയും തന്നെ വലിപ്പവും ഉണ്ടായിരുന്നു. ഇവയ്ക്ക് ദന്തികാസ്ഥിയും ശൽക്കാസ്ഥിയും മുഴുവനായി ഉൾപ്പെട്ട ശംഖാസ്ഥി - ചിബുകാസ്ഥി സന്ധിയായിരുന്നു ഉണ്ടായിരുന്നത്. ആദിമ ഇനങ്ങളിലാകട്ടെ പശ്ചകോമ്പല്ലു ദന്തവിന്യാസം നാലു പൂർവ ചർവണ രൂപി കളും നാലു ചർവണ രൂപികളും ഉൾപ്പെട്ടതായിരുന്നു. ഓരോ ചർവണ രൂപിയിലും മൂന്നു ദന്തമുനകളുണ്ടായിരിക്കും. ഇവ വലിപ്പത്തിലും ദൃഢതയിലും വ്യത്യസ്തത പുലർത്തുന്നു. മധ്യമുന പാർശ്വമുനകളെക്കാൾ വലിപ്പം കൂടിയിരിക്കും. ഇത് ചർവണരൂപികളിൽ പ്രഭാവിയായി കാണപ്പെടുകയും ചെയ്യും. ദന്തമുനകളുടെ ഈ സവിശേഷത ഇവയുടെ ആദിമസ്വഭാവമാണ് പ്രകടമാക്കുന്നത്.

വർഗ്ഗം:ജന്തുകുടുംബങ്ങൾ
വർഗ്ഗം:പുരാതനജീവികൾ
അക്രമാതിശയോക്തി (അലങ്കാരം)

കാര്യകാരണങ്ങൾ ഒന്നിച്ച് നടക്കുന്നു എന്ന് വർണ്ണിച്ചാൽ **അക്രമാതിശയോക്തി.**

## ലക്ഷണം
'കാര്യഹേതുക്കളൊന്നിച്ചാ- ലക്രമാതിശയോക്തിയാം.'

ഉദാ:വർഷം തുടർന്നു പാന്ഥസ്ത്രീ- മിഴിയും മുകിലും സമം.'

:ഇവിടെ മുകിൽ വർഷിക്കുന്നതാണ് പാന്ഥസ്ത്രീ കരയാൻ കാരണം.  ഇതു രണ്ടും ഒന്നിച്ച് നടക്കുന്നതായി വർണ്ണിച്ചിരിക്കുന്നു.
## അവലംബം
അത്യന്താതിശയോക്തി (അലങ്കാരം)

കാരണത്തിനു മുമ്പ് കാരണമുണ്ടായെന്നു പറഞ്ഞാൽ അത്യന്താതിശയോക്തി.

## ലക്ഷണം
'ഹേതുവിൻ മുന്നമേ കാര്യ- മത്യന്താതിശയോക്തിയാം.'

ഉദാ: മാനം പോയ് മുന്നമേകാന്തൻ  പിന്നെത്താൻ സാന്ത്വനമോതിനാൻ.'

## അവലംബം
അഭയാരിഷ്ടം

കടുക്കത്തോട് 480 ഗ്രാം, നെല്ലിക്കത്തോടു് 960 ഗ്രാം, വിളങ്കായ മജ്ജ 600 ഗ്രാം, കാട്ടുവെള്ളരി വേർ 300 ഗ്രാം, പാച്ചോറ്റിത്തൊലി, കുരുമുളകു്, ഏലാവാലുകം, ചീനത്തിപ്പലി, വിഴാലരി കാമ്പ് ഇവ 120 ഗ്രാം വീതം കഴുകി ചതച്ച് 122.880 ലിറ്റർ‌ തിളച്ച വെള്ളത്തിൽ കഷായം വെച്ച് നാലിലൊന്നാക്കി (30.720 ലിറ്റർ) ഊറ്റി അരിച്ച് പഴയ ശർക്കര 12 കിലോ ഗ്രാം ചേർത്ത് വീണ്ടും അരിച്ച് 960 ഗ്രാം താതിരി പൂവും ചേർത്ത് നെയ് പുരട്ടി മയങ്ങിയതായ ഭരണിയിലാക്കി അടച്ചു കെട്ടി ശീലമൺ ചെയ്തു 15 ദിവസം വെച്ചിരുന്ന്, എടുത്തരിച്ചൂ് തെളിഞ്ഞ ശേഷം കുപ്പികളിൽ ആക്കി സൂക്ഷിക്കുക.

## അവലംബം
രാമായണം (പൈകോ ചിത്രകഥ)

thumb|200px|രാമായണം ചിത്രകഥയുടെ പുറംചട്ട
രാമായണത്തെ അടിസ്ഥാനമാക്കി പൈകോ പബ്ലീഷിംഗ് ഹൗസ്, എറണാകുളം പ്രസിദ്ധീകരിച്ച് പൈ ആന്റ് കമ്പനി വിതരണം ചെയ്ത ഒരു മലയാള ചിത്രകഥാപുസ്തകമാണ് **രാമായണം**. വാല്മീകിരാമായണത്തെ ഉപജീവിച്ചാണ് ഈ ചിത്രകഥ തയ്യാറാക്കിയിരുന്നത്.  കുട്ടികളുടെ സ്വഭാവരൂപീകരണത്തിൽ ഏറ്റവുമധികം സ്വാധീനം ചെലുത്താൻ കഴിയുന്ന ഉത്തമകഥയെന്ന നിലയ്ക്ക്, രാമായണം കുട്ടികൾക്ക് എളുപ്പം മനസ്സിലാക്കാൻ പറ്റിയ ചിത്രകഥാരൂപത്തിൽ പൂർണമായി പൈകോ അവതരിപ്പിച്ചു.  1986-ലാണ് ഈ ചിത്രകഥ ആദ്യമായി പ്രസിദ്ധീകരിക്കപ്പെട്ടത്.  1988-ൽ റീപ്രിന്റ് ചെയ്തു.  ദശരഥൻ നടത്തുന്ന പുത്രകാമേഷ്ടി യാഗം മുതൽ അയോധ്യാരാജാവായി ശ്രീരാമൻ അഭിഷേകം ചെയ്യപ്പെടുന്നതുവരെയുള്ള ഭാഗങ്ങളാണ് ചിത്രകഥയിൽ ഉള്ളത്.  വർണാഭമായ സുന്ദര ചിത്രങ്ങൾ ഈ പുസ്തകത്തെ മനോഹരമാക്കുന്നു.  ബോംബെയിലെ ഐ.ബി.എച്ച്.പ്രസാധകരുമായുള്ള ധാരണയിന്മേലാണ് മലയാളത്തിലുള്ള ഈ ചിത്രകഥാപുസ്തകം പ്രസാധനം ചെയ്യപ്പെട്ടത്.  ചിത്രങ്ങൾ വരച്ചത് പ്രതാപ് മല്ലികും സ്ക്രിപ്റ്റ് രചിച്ചത് സുബ്ബറാവുവും ആയിരുന്നു. മലയാളം പതിപ്പ് അച്ചടിച്ചത് കൊച്ചിയിലെ 'പൂമ്പാറ്റ പബ്ലിക്കേഷൻസ് ആന്റ് പ്രിന്റിംഗ് ഡിവിഷനി'ലായിരുന്നു. കേരളത്തിലെ കുട്ടികളുടെയിടയിൽ പ്രചാരത്തിലുണ്ടായിരുന്ന 'പൂമ്പാറ്റ' എന്ന ബാലമാസികയിലൂടെ ഈ പുസ്തകത്തിന് ധാരാളം പരസ്യവും പ്രസാധകർ നൽകി. 15രൂപയായിരുന്നു പുസ്തകത്തിന്റെ വിപണനമൂല്യം.

## ഇതുകൂടി കാണുക
* രാമായണം
മുഖ്യധാരാക്രൈസ്തവർ

**മുഖ്യധാരാക്രൈസ്തവർ** (ഇംഗ്ലീഷ്:**Mainstream Christianity**) എന്നത് പ്രമുഖക്രിസ്തിയവിഭാഗക്കാരുടെ പൊതുവായ വീക്ഷണങ്ങളെ ഇതരക്രിസ്തീയരുടെ വീക്ഷണങ്ങളിൽ നിന്ന് വ്യത്യസ്തമാക്കികാട്ടാനാണ് ഉപയോഗിക്കുന്നത്. റോമൻ കത്തോലിക്ക, അംഗ്ലിക്കൻ, പ്രൊട്ടസ്റ്റന്റ്, ഒർത്തഡോക്സ് എന്നിവ പോലുള്ള എല്ലാ പ്രമുഖക്രിസ്തീയരും ഇതിൽ ഉൾപെടുന്നു. കുറച്ചുകൂടി വ്യക്തമാക്കിയാൽ ക്രി.ശേ മുന്നാം നൂറ്റാണ്ടിൽ സ്ഥാപിക്കപെട്ട നിഖ്യാ വിശ്വാസപ്രമാണം (ഇംഗ്ലീഷ്:**Nicene Creed**) പിന്തുടരുന്ന എല്ലാക്രിസ്തീയവിഭാഗങ്ങളുടെയും പൊതുവായ വീക്ഷണങ്ങളെ മുഖ്യധാരാക്രൈസ്തവർ എന്നതുകൊണ്ടർത്ഥമാക്കാം.

## അവലംബം
മലയാള മനോരമ ആഴ്ചപ്പതിപ്പ്

മലയാള മനോരമ കോട്ടയത്തുനിന്നു പ്രസിദ്ധീകരിക്കുന്ന വാരികയാണ്‌ **മനോരമ ആഴ്ചപ്പതിപ്പ്**. . പത്തുലക്ഷത്തിലേറെ കോപ്പികൽ വരെ പ്രതിവാര പ്രചാരം ഉണ്ടായിരുന്നിട്ടുണ്ട്. മൾട്ടി കളറിലാണ് പ്രസിദ്ധീകരണത്തിന്റെ താളുകളുടെ നിർമ്മിതി. ഇപ്പോൾ ഈ വാരിക ഇന്റർനെറ്റിലും ലഭ്യമാണ്. ഉറൂബ്, കെ.എം. തരകൻ എന്നിവർ മനോരമ ആഴ്ചപ്പതിപ്പിന്റെ മുഖ്യപത്രാധിപരായിട്ടുണ്ട് 

## അവലംബം

വർഗ്ഗം:മലയാളവാരികകൾ
വർഗ്ഗം:മലയാള മനോരമ പ്രസിദ്ധീകരണങ്ങൾ
ദ്വൈവാരിക

രണ്ടാഴ്ചയിൽ ഒരിക്കൽ വീതം പ്രസിദ്ധീകരിക്കുന്ന സ്വതന്ത്ര പ്രസിദ്ധീകരണമാണ് **ദ്വൈവാരിക**. പത്രങ്ങളുടെ കൂടെ സൗജന്യമായോ ചുരുങ്ങിയ അധികനിരക്കിലോ പതിനഞ്ചു ദിവസത്തിലൊരിക്കൽ‌ നൽ‌കുന്ന പ്രസിദ്ധീകരണങ്ങളെ ഈ ഗണത്തിൽ പെടുത്താറില്ല. 

രജിസ്ട്രാർ‌ ഓഫ്  ന്യൂസ് പേപ്പേഴ്സ്  ഇന്ത്യയുടെ നിബന്ധനകൾ‌ക്കും അനുമതിക്കും വിധേയമായാണ് ഇന്ത്യയിൽ അച്ചടിച്ച ദ്വൈവാരികകൾ‌ പ്രസിദ്ധീകരിക്കുന്നത്.

## മലയാളത്തിലുള്ള ദ്വൈവാരികകൾ
* രാഷ്ട്രനാളം
*വനിത
* കന്യക
* ഗൃഹലക്ഷ്മി
* പി.എസ്.സി. ബുള്ളറ്റിൻ‌
* സത്യധാര
* തേജസ്
* വിവേകം
* ധനം
* ക്രൈം
* ഫയർ‌
### കുട്ടികളുടെ ദ്വൈവാരികകൾ‌
* ബാലരമ അമർ‌ ചിത്രകഥ
* തത്തമ്മ
* മലർ‌വാടി
* യുറീക്ക
* ബാലമംഗളം ചിത്രകഥ
* കളിച്ചെപ്പ്
* കുട്ടികളുടെ ദീപിക

### പ്രസിദ്ധീകരണം നിലച്ചുപോയ ദ്വൈവാരികകൾ‌
* പാവക്കുട്ടി
* പൂമ്പാറ്റ അമർ‌ ചിത്രകഥ
* ലാലുലീല
* മനോരമ കോമിക്സ്
*രാഷ്ട്രനാദം (മംഗളം)
*ബാലമംഗളം
*മഞ്ചാടി
*പാൽക്കോ ക്രൈം
*സ്ട്രീറ്റ് ലൈറ്റ് (കൊച്ചി)
*പൗരപ്രഭ
*മുത്ത്
*മുത്തുചിപ്പി
*വാർത്ത മംഗളം
*മംഗളം പ്ലസ്
*തത്തമ്മ
*മണ്ടൂസ്
*ക്രൈം
*(ലിസ്റ്റ് അപൂർ‌ണ്ണമാണ്)

വർഗ്ഗം: ആനുകാലികങ്ങൾ
സി.ഐ.ഡി. മൂസ

ജോണി ആന്റണിയുടെ സംവിധാനത്തിൽ ദിലീപ്, മുരളി, ജഗതി ശ്രീകുമാർ, ഹരിശ്രീ അശോകൻ, ഭാവന എന്നിവർ പ്രധാനവേഷങ്ങളിൽ അഭിനയിച്ച് 2003-ൽ പുറത്തിറങ്ങിയ ഒരു മലയാളചലച്ചിത്രമാണ് ***സി.ഐ.ഡി മൂസ***. ഗ്രാന്റ് പ്രൊഡക്ഷൻസിന്റെ ബാനറിൽ ദിലീപ്, അനൂപ് എന്നിവർ ചേർന്ന് നിർമ്മിച്ച ഈ ചിത്രം കലാസംഘം കാസ്, റൈറ്റ് റിലീസ് എന്നിവരാണ് വിതരണം ചെയ്തത്. കഥ, തിരക്കഥ, സംഭാഷണം എന്നിവ നിർവ്വഹിച്ചത് ഉദയകൃഷ്ണ, സിബി കെ. തോമസ് എന്നിവർ ചേർന്നാണ്.

## കഥാസാരം
മൂസ (ദിലീപ്), ഒരു സ്വകാര്യ ഡിറ്റക്ടീവ്, വിവിധ കേസുകൾ പരിഹരിക്കുമ്പോൾ നിരവധി വെല്ലുവിളികൾ നേരിടുന്നു. അദ്ദേഹത്തിന്റെ ഒരേയൊരു എതിരാളി പോലീസ് ഉദ്യോഗസ്ഥനായ സ്വന്തം അളിയൻ പീതാംബരൻ മാത്രമാണ്.
## അഭിനേതാക്കൾ

## സംഗീതം
ഗിരീഷ് പുത്തഞ്ചേരി, നാദിർഷാ എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് വിദ്യാസാഗർ ആണ്. 
; ഗാനങ്ങൾ
# മേനേ പ്യാർ കിയാ – എസ്.പി. ബാലസുബ്രഹ്മണ്യം (ഗാനരചന: നാദിർഷാ)
# ചിലമ്പൊലിക്കാറ്റേ – ഉദിത് നാരായൺ, സുജാത മോഹൻ
# കാടിറങ്ങിയോടിവരുമൊരു – ദേവാനന്ദ്, ടിമ്മി, ടിപ്പു
# ജെയിംസ് ബോണ്ട് – കാർത്തിക്, കോറസ്
# മേനേ പ്യാർ കിയാ – സബിത (ഗാനരചന: നാദിർഷാ)
# തീപ്പൊരി പമ്പരം – കെ.ജെ. യേശുദാസ്
# ചിലമ്പൊലിക്കാറ്റേ – സുജാത മോഹൻ

## അണിയറ പ്രവർത്തകർ

## കഥാപാത്രങ്ങളും അഭിനേതാക്കളും

## പുറത്തേക്കുള്ള കണ്ണികൾ

* 
* ''സി.ഐ.ഡി. മൂസ''  – മലയാളസംഗീതം.ഇൻഫോ

വർഗ്ഗം:2003-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ജോണി ആന്റണി സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മലയാളത്തിലെ ഹാസ്യ ചലച്ചിത്രങ്ങൾ
വർഗ്ഗം:രഞ്ജൻ എബ്രഹാം ചിത്രസംയോജനം ചെയ്ത ചലച്ചിത്രങ്ങൾ
വടകര താലൂക്ക്

കോഴിക്കോട് ജില്ലയിലെ നിലവിലുള്ള നാല് താലൂക്കുകളിലൊന്ന്. വടകര നഗരസഭയിലും സമീപത്തെ ഗ്രാമപഞ്ചായത്തുകളിലുമായുള്ള 23 റവന്യൂ വില്ലേജുകൾ ചേർന്നതാണ് ഈ താലൂക്ക്. 549.8 ചതുരശ്രകിലോമീറ്ററാണ് ഇതിന്റെ വിസ്തീർണം. 

## ലോൿസഭാമണ്ഡലങ്ങൾ
വടകര ലോൿസഭാമണ്ഡലത്തിലാണ് ഈ താലൂക്കിലെ പ്രദേശങ്ങൾ ഉൾപ്പെട്ടിട്ടുള്ളത്.
## നിയമസഭാമണ്ഡലങ്ങൾ
വടകര, കുറ്റ്യാടി, നാദാപുരം നിയമസഭാമണ്ഡലങ്ങൾ ഈ താലൂക്കിന്റെ പരിധിയിൽ വരുന്ന പ്രദേശങ്ങൾ ഉൾക്കൊള്ളുന്നവയാണ്.
## ബ്ലോക്ക് പഞ്ചായത്തുകൾ
വടകര, തൂണേരി, കുന്നുമ്മൽ, തോടന്നൂർ എന്നിവയാണ് ഈ താലൂക്കിലെ നാലു ബ്ലോക്ക് പഞ്ചായത്തുകൾ.
## നഗരസഭ
താലൂക്ക് ആസ്ഥാനമായ വടകര നഗരസഭയാണ് ഈ താലൂക്കിലെ ഏക നഗരസഭ.
## ഗ്രാമപഞ്ചായത്തുകൾ
അഴിയൂർ, ചോറോട്, ഏറാമല, ഒഞ്ചിയം, ചെക്യാട്, എടച്ചേരി, പുറമേരി, തൂണേരി, വളയം, വാണിമേൽ, കാവിലുംപാറ, കായക്കൊടി, കുന്നുമ്മൽ, കുറ്റ്യാടി, മരുതോങ്കര, നാദാപുരം, നരിപ്പറ്റ, വേളം, ആയഞ്ചേരി, മണിയൂർ, തിരുവള്ളൂർ, വില്ല്യാപ്പള്ളി എന്നീ 22 ഗ്രാമപഞ്ചായത്തുകളാണ് ഈ താലൂക്കിലുള്ളത്.

## വില്ലേജുകൾ

## അവലംബം


വർഗ്ഗം:കോഴിക്കോട് ജില്ലയിലെ താലൂക്കുകൾ
അസ്പ്

ഈജിപ്തുകാർ വിശുദ്ധമായി കരുതിപ്പോരുന്ന, ഉഗ്രവിഷമുള്ള സർപ്പമാണ് **അസ്പ്** (ഈജിപ്ഷ്യൻ മൂർഖൻ). ഇതിന്റെ ശാസ്ത്രീയ നാമം *നാജ ഹാജെ* എന്നാണ്. ഈജിപ്തിൽ രാജകീയ ചിഹ്നമായും ഇതിനെ അംഗീകരിച്ചിരുന്നു. ഈജിപ്ഷ്യൻ സാഹിത്യത്തിൽ അസ്പിന് ഒരു പ്രധാന സ്ഥാനമുണ്ട്. മരണശിക്ഷയ്ക്കു വിധിക്കപ്പെട്ട കുറ്റവാളികളുടെ നെഞ്ചിൽ അസ്പിനെക്കൊണ്ട് ഒരുപ്രാവശ്യം കൊത്തിച്ചു ശിക്ഷ നടപ്പാക്കിയിരുന്നതായി ഗ്രീക്ക് ഭിഷഗ്വരനായ ഗാലൻ രേഖപ്പെടുത്തിയിട്ടുണ്ട്. ക്ലിയോപാട്രയുടെ മരണത്തിനു കാരണമായതും അസ്പാണെന്നു കരുതപ്പെടുന്നു.

ഇന്ത്യയിൽ കാണുന്ന മൂർഖന്റേതിനെക്കാൾ വീതികുറഞ്ഞ പത്തിയാണ് അസ്പിനുള്ളത്. അസ്പ് 75 സെന്റിമീറ്റർ വരെ നീളം വയ്ക്കും. ഈജിപ്ഷ്യൻ പാമ്പാട്ടികൾ ഇവയുടെ കഴുത്തിന്റെ ഒരു പ്രത്യേക ഭാഗത്തായി സമ്മർദം ചെലുത്തി വടിപോലെയാക്കാറുണ്ടെന്നു പറയപ്പെടുന്നു. 

*സെറാസ് റെറസ്* എന്നറിയപ്പെട്ടിരുന്ന അസ്പിസ് എന്ന അണലികൾക്കും അസ്പ് എന്നു പേരുണ്ട്. സഹാറാമരുഭൂമിയിലാണ് ഇവ കാണപ്പെടുന്നത്. യൂറോപ്പിലും വടക്കേ ആഫ്രിക്കയിലുമുളള പല വിഷപ്പാമ്പുകൾക്കും പൊതുവേ ഈ പേര് പറയാറുണ്ട്. *വൈപ്പെറ അസ്പിസ്* എന്ന ഇനം അണലികൾക്കു മാത്രമായി ഈ പേരുപയോഗിക്കയാവും ഉത്തമം. മെഡിറ്ററേനിയൻ പ്രദേശങ്ങളിലും മധ്യയൂറോപ്പിലും ഇത്തരം പാമ്പുകൾ ധാരാളമായുണ്ട്. കഷ്ടിച്ച് ഒന്നര മീറ്റർ മാത്രം നീളം വരുന്ന, അധികം വണ്ണമില്ലാത്ത ഈ പാമ്പ് ഉഗ്രവിഷമുള്ളതാണ്.

## അവലംബം

വർഗ്ഗം:വിഷമുള്ള പാമ്പുകൾ
തളയൻ മത്സ്യം

ട്രൈക്കിയുറിഡേ മത്സ്യ കുടുംബത്തിൽപ്പെടുന്ന ഏക ഇനം മത്സ്യമാണ് **തളയൻ മത്സ്യം**. പാമ്പിനെപോലെ നീളമുള്ള ഈ മത്സ്യം **പാമ്പാട** എന്നാണ് വ്യാപകമായി അറിയപ്പെടുന്നത്

**പാമ്പാട** അഥവാ **തളയൻ**  മത്സ്യത്തിന്റെ ശരീരം പരന്ന് നീളം കൂടിയതാണ്. തലയുടെ ഭാഗത്തുനിന്ന് ശരീരം വീതി കുറഞ്ഞു കുറഞ്ഞു വന്ന് വാൽ ഭാഗം വെറുമൊരു മുനപോലെയായിത്തീരുന്നു. തളയന് ഒരു പൃഷ്ടപത്രം മാത്രമേയുള്ളൂ. ഈ പത്രം ശകുല വിധാനത്തിനുനേരേ മുകളിൽ നിന്ന് ആരംഭിച്ച് വാൽഭാഗം വരെയെത്തുന്നു. ഇക്കാരണത്താലാകാം ഇവയ്ക്ക് പ്രത്യേകം പുഛപത്രം കാണപ്പെടാത്തത്. ഭുജപത്രങ്ങൾ വളരെ ചെറുതായിരിക്കും.

**പാമ്പാട** മത്സ്യങ്ങൾക്ക് ശരീരത്തിൽ ചെതുമ്പലുകളില്ല. ശരീരം നിറയെ തിളങ്ങുന്ന പൊടി വിതറിയതുപോലെ തോന്നും. ദേഹത്തിന്റെ മധ്യഭാഗത്തിനും താഴെയായിട്ടാണ് പാർശ്വരേഖ കാണപ്പെടുന്നത്. ഈ മത്സ്യത്തിന് നല്ല മൂർച്ചയുള്ള പല്ലുകളാണുള്ളത്. ഈ പല്ലുകളുപയോഗിച്ച് മത്സ്യബന്ധനവലകൾപോലും ഇവയ്ക്ക് പൊട്ടിക്കാനാകും.
thumb|left|തളയൻ മത്സ്യത്തിന്റെ തലഭാഗം
കടൽത്തീരത്തോടടുത്തു ജീവിക്കുന്ന തളയൻ മത്സ്യങ്ങൾ സാധാരണ പറ്റങ്ങളായാണ് സഞ്ചരിക്കാറുള്ളത്. രണ്ടിനം തളയൻ മത്സ്യങ്ങളുണ്ട്. വെള്ളിത്തളയനും കാശിത്തളയനും. വെള്ളിത്തളയന് വെളുത്തനിറമാണ്; ചിറകുകൾക്ക് മഞ്ഞയും വെളുപ്പും. കാശിത്തളയന് ഇളം നിറത്തിലുള്ള ശരീരത്തിൽ കറുപ്പുനിറമുള്ള പൊട്ടുകൾ കാണപ്പെടുന്നു. ഇതിന്റെ ചിറകുകൾക്ക് ഇളം മഞ്ഞനിറമായിരിക്കും. ഇവയ്ക്ക് 45 - 48 സെന്റിമീറ്റർ വരെ നീളമുണ്ടാകാറുണ്ട്. പുറംകടലിലാണ് ഇവ സാധാരണയായി കാണപ്പെടുന്നത്.

മത്സ്യങ്ങളിൽ വച്ച് ഇരുമ്പിന്റെ അംശം ഏറ്റവും കൂടുതലുള്ളത് വെള്ളിത്തളയനാണ്. 100 ഗ്രാം മത്സ്യത്തിന് 13.88 മില്ലിഗ്രാം വരെ ഇരുമ്പിന്റെ അംശവും 3.25 ഗ്രാം കൊഴുപ്പും ഉണ്ടെന്ന് കണക്കാക്ക പ്പെടുന്നു. നെത്തൽ, മുള്ളൻ, ചെമ്മീൻ തുടങ്ങിയവയെ ഇവ ഇരയാക്കുന്നു. ചെറുകൂട്ടങ്ങളായി സഞ്ചരിക്കുന്ന ഇത്തരം മത്സ്യങ്ങളെ തളയൻ മത്സ്യങ്ങൾ പിന്തുടരാറുണ്ട്. ജൂലായ് മാസം മുതൽ ചെറുമത്സ്യങ്ങൾ തീരത്തിനടുത്തെത്തുമ്പോഴേക്കും തളയനും അവിടെയെത്തുന്നു. ജൂലൈ - ഒക്ടോബർ മാസങ്ങളിൽ ലഭ്യമാകുന്ന ഇന്ത്യയിലെ മത്സ്യസമ്പത്തിന്റെ അഞ്ച് ശതമാനവും തളയൻ മത്സ്യങ്ങളാണ്.

വർഗ്ഗം:കടൽ മത്സ്യങ്ങൾ
വർഗ്ഗം:ഭക്ഷ്യയോഗ്യമായ മത്സ്യങ്ങൾ
ആംഗ്ലർ മത്സ്യം

ലോഫിഫോമിസ് മത്സ്യവർഗത്തിലെ അംഗമാണ് **ആംഗ്ലർ മത്സ്യം**. ഈ വർഗത്തിൽ 90-ഓളം സ്പീഷീസുണ്ട്. ഇരപിടിയൻമാരായ ആഴക്കടൽ മത്സ്യങ്ങളാണിവ. ജലോപരിതലത്തിൽനിന്നും 500 - 2000 മീറ്റർ വരെ ആഴത്തിൽ ഇവ കാണപ്പെടുന്നു. *കറുത്ത കടൽ പിശാച്* എന്നാണ് ഇവ അറിയപ്പെടുന്നത്. ഇവയിലെ ഒരു സ്പീഷിസ് ബ്രിട്ടീഷ് കടലോരത്തോടടുത്തുള്ള ആഴം കുറഞ്ഞ ഭാഗങ്ങളിൽ കാണപ്പെടുന്നുണ്ട്.
thumb|left|ആംഗ്ലർ മത്സ്യം
ലോഫിഫോമിസ് വർഗത്തിലെ മിക്ക മത്സ്യങ്ങളെയും ആംഗ്ലർ മത്സ്യങ്ങളെന്നു പറയാറുണ്ടെങ്കിലും ലോഫിഡെ കുടുംബത്തിലെ ഗൂസ്‌മത്സ്യങ്ങളിലെ *ലോഫിയസ് പിസ്ക്കറ്റോറിയസ്* എന്ന ഇനമാണ് ആംഗ്ലർ മത്സ്യം എന്ന പേരിൽ അറിയപ്പെടുന്നത്. വടക്കേ അമേരിക്കയുടെയും യൂറോപ്പിന്റെയും തീരങ്ങളിൽ ഇവ സമൃദ്ധിയായി കാണപ്പെടുന്നു. നീണ്ട വായും നീണ്ടു പുറകോട്ടു വളഞ്ഞ പല്ലുകളും വലിയ പരന്ന തലയും ഇവയുടെ പ്രത്യേകതകളാണ്. പുറകോട്ടു വളഞ്ഞിരിക്കുന്ന പല്ലുകൾ വായ്ക്കുള്ളിൽ അകപ്പെടുന്ന ഇര രക്ഷപ്പെടാതിരിക്കാൻ സഹായിക്കുന്നു. പരന്ന ശരീരമുള്ള ഈ മത്സ്യങ്ങൾ കടലിന്റെ അടിത്തട്ടിൽ നിലംപറ്റി കിടക്കുന്നതു കാരണം ശത്രുക്കൾക്ക് ഇവയെ വേഗം തിരിച്ചറിയാൻ കഴിയുകയില്ല. കടലിന്റെ അടിത്തട്ടിൽ യുഗ്മപത്രങ്ങളുടെ സഹായത്തോടെ നടക്കുവാനും ഇവയ്ക്കു കഴിവുണ്ട്.

മുൻപൃഷ്ഠപത്രം ഒരു ചൂണ്ടക്കമ്പുപോലെ രൂപാന്തരപ്പെട്ടിരിക്കുന്നു. ഇതിന്റെ ആദ്യത്തെ മൂന്നു മുള്ളുകൾ നീണ്ടവയാണ്. ഇവയിൽ ഏറ്റവും നീളംകൂടിയ ഒന്നാമത്തെ മുള്ളിനു മാത്രം സ്വതന്ത്രമായി ചലിക്കാൻ കഴിവുണ്ട്. മുകളിലേക്കു തള്ളിനില്ക്കുന്ന ഒരു കൊളുത്തു പോലെയാണിതു കാണപ്പെടുന്നത്; ഇതിനൊരു ചർമാവരണമുണ്ട്. സ്വയംപ്രകാശനശക്തിയുള്ള ഈ പൃഷ്ഠപത്രം ചലിപ്പിച്ച് മറ്റു മത്സ്യങ്ങളെവരെ വിഴുങ്ങുവാൻ ഇവയെ സഹായിക്കുന്നു.
thumb|left|ആംഗ്ലർ മത്സ്യം
ആംഗ്ലർ മത്സ്യങ്ങളിൽ ആൺമത്സ്യം പെൺമത്സ്യത്തിൻമേൽ പരജീവനസ്വഭാവം പ്രദർശിപ്പിക്കുന്നു. ആൺമത്സ്യം താരതമ്യേന വളരെ ചെറിയതാണ്. ജീവിതചക്രത്തിന്റെ ആദ്യഘട്ടങ്ങളിൽത്തന്നെ ആൺമത്സ്യം പെൺമത്സ്യത്തിനു മുകളിൽ ഏതാണ്ട് സ്ഥിരമായിത്തന്നെ പറ്റിപ്പിടിക്കുന്നു. ഇവതമ്മിൽ ജൈവബന്ധവും പുലർത്തുന്നുണ്ട്. ആൺമത്സ്യത്തിനു പോഷകവസ്തുക്കൾ പെൺമത്സ്യത്തിൽനിന്നു ലഭിക്കുന്നു. ആഴിയുടെ അടിത്തട്ടിൽ കഴിയുന്ന ഈ മത്സ്യങ്ങൾക്ക് ഇരുട്ടിൽ ഇണയെ കണ്ടെത്തുന്ന ബദ്ധപ്പാട് ഒഴിവാക്കാനുള്ള ഒരു ക്രമീകരണമാവാം ഇതെന്നു കരുതപ്പെടുന്നു.

ആംഗ്ലർ മത്സ്യം പൂർണവളർച്ചയെത്തുമ്പോൾ ഉദ്ദേശം 2 മീറ്റർ നീളംവരും. അണ്ഡൗഘം ഒരു സുതാര്യജലാറ്റിനപാളിയുടെ രൂപത്തിലുള്ളതാണ്. ഉദ്ദേശം മുക്കാൽ മീറ്റർ മുതൽ ഒരു മീറ്റർ വരെ വീതിയും 8-10 മീറ്റർ നീളവുമുള്ള ഇതിന്റെ ഉള്ളിലായാണ് മുട്ടകൾ കാണപ്പെടുന്നത്.

വർഗ്ഗം:കടൽ മത്സ്യങ്ങൾ
പുള്ളിമോത

പെർസിഫോമിസ് മത്സ്യഗോത്രത്തിൽപ്പെടുന്ന കൊറിഫേനിഡേ കുടുംബത്തിലെ ഒരിനം കടൽമീനാണ് **പുള്ളിമോത** (*Coryphaena hippurus*). ലോകമെമ്പാടും കാണപ്പെടുന്ന ഇവ മെക്സിക്കോ ഉൾക്കടൽ, ഇന്ത്യൻ മഹാസമുദ്രം എന്നിവിടങ്ങളിൽ സാധാരണമാണ്. തീരത്ത് നിന്ന് അകലെ നടുകടലിൽ ഉപരിതലത്തോട് ചേർന്നാണ് ഇവ പൊതുവേ കാണപ്പെടുക.

## വർഗ്ഗീകരണശാസ്ത്രം

1758-ൽ വിഖ്യാത സ്വീഡിഷ്  ശാസ്ത്രകാരനും വർഗ്ഗീകരണശാസ്ത്രത്തിൻ്റെ പിതാവുമായ കാൾ ലിനേയസ് ആണ് ഇവയ്ക്ക് *Coryphaena hippurus* എന്ന ശാസ്ത്രനാമം നല്കിയത്. *Coryphaena hippurus hippurus*, *Coryphaena hippurus equisetis* എന്നീ പേരുകളിലും ഇവ അറിയപ്പെട്ടിരുന്നു.

## ഉടലുരുവം
പരന്ന് നീണ്ട ഉടലുകളാണ് പുള്ളിമോതകൾക്ക് ഉള്ളത്. തല മുതൽ വാൽച്ചിറക് വരെ നീളുന്ന നീണ്ട മേൽച്ചിറകുകൾ ഇവയുടെ ഒരു പ്രത്യേകതയാണ്. മുതുച്ചിറകിൽ 55 മുതൽ 65 വരെ മുള്ളുകൾ കാണപ്പെടുന്നു. ആണ്മീനുകളുടെ തല പെണ്മീനുകളെ വച്ച് നോക്കുമ്പോൾ മുഴച്ചിരിക്കുന്നതായി കാണാൻ കഴിയും. പെണ്മീനുകളുടേത് സാധാരണ വൃത്താകൃതിയിലായിരിക്കും. മുഴുവളർച്ചയെത്തിയ ആണ്മീനുകളൾക്ക് 1.8 മീറ്ററോളം നീളവും 30.5 കിലോഗ്രാമോളം തൂക്കവുമുണ്ടായിരിക്കും. 16 കിലോഗ്രാമിലധികം തൂക്കമുള്ള പെണ്മീനുകളെ അപൂർവമായേ കാണാറുള്ളൂ. വിസ്തൃതമായ ചരിഞ്ഞ വായും താടിയെല്ലുകളിലും മേലണ്ണാക്കിലും നിരയായി കാണുന്ന പല്ലുകളും ഇവയുടെ പ്രത്യേകതകളാണ്.  വാൽച്ചിറക് രണ്ടു പാളികളായി വിഭജിക്കപ്പെട്ടിരിക്കുന്നു.

പുള്ളിമോതകളുടെ മുതുകിന് പൊതുവേ നീല നിറവും, അടിഭാഗത്തോട്ട് ചെല്ലുമ്പോൾ പച്ച അല്ലെങ്കിൽ സ്വർണ, നിറവുമായിരിക്കും. മുതുകിലെ നീലനിറം മിക്കപ്പോഴും അതിൻ്റെ മേൽച്ചിറകുകളിലേക്കും വ്യാപിച്ചിരിക്കും. മറ്റു ചിറകുകൾക്ക് മഞ്ഞയോ ഓറഞ്ചോ നിറമായിരിക്കും. മീൻ ചത്തു കഴിഞ്ഞാൽ തിളക്കമുള്ള നിറങ്ങളെല്ലാം പതിയെ അപ്രത്യക്ഷമാകും.

## പെരുമാറ്റം

പുള്ളിമോതകൾ ഒറ്റയായോ കൂട്ടമായോ കാണപ്പെടുന്നു. 4 മുതൽ 5 വർഷം വരെയാണ് ഇവയുടെ ആയുസ്സ്. ഇരയെ പിന്തുടർന്ന് മണിക്കൂറിൽ 50 നോട്ടുകൾ (92.6 കിലോമീറ്റർ മണിക്കൂറിൽ) വരെ വേഗത്തിൽ ഇവയ്ക്ക് നീന്താൻ കഴിയും. വളരെവേഗം വളരുന്ന മീനുകളാണിവ. ഏതാണ്ട് 30-ലേറെ തരം മീനുകളെ ഇവ ഇരയാക്കാറുണ്ട്. മെഴുമീൻ, കൂന്തൽ, ഞണ്ട്, അയല, മറ്റ് ചെറിയ കൂട്ടം കൂടുന്ന മീനുകൾ എന്നിവയെ എല്ലാം ഇവ അകത്താക്കാറുണ്ട്.

## പ്രജനനം
4 മുതൽ 5 മാസം വരെ പ്രായമുള്ളപ്പോൾ (20 സെൻ്റിമീറ്ററോളം നീളം വയ്ക്കുമ്പോൾ) ഇവ മുട്ട ഇട്ടുതുടങ്ങും. ഒരു പെണ്മീൻ 80,000 മുതൽ 1,000,000 മുട്ടകൾ വരെ ഒരു തവണ ഇടാറുണ്ട്. വർഷത്തിൽ രണ്ട് മുതൽ മൂന്ന് തവണ വരെ മുട്ടയിടൽ നടക്കാറുണ്ട്.  

ഒഴുകി നടക്കുന്ന സർഗാസം കടൽപ്പായലുകൾക്കിടയിലാണ് പുള്ളിമോതക്കുഞ്ഞുങ്ങളെ സാധാരണയായി കാണാറുള്ളത്. കുഞ്ഞുങ്ങൾക്ക് മെലിഞ്ഞുനീണ്ട ശരീരപ്രകൃതിയാണെങ്കിലും വളരുംതോറും ഇവയുടെ വശങ്ങൾ വിസ്തൃതമാവുന്നു. ഇവയുടെ ശരീരത്തിനു കുറുകേയായി മേൽച്ചിറകുകൾ വരെ നീളുന്ന നിരവധി വരകളും കാണുവാൻ കഴിയും.

## മറ്റ് ഭാഷകളിൽ

* ഗ്രീക്ക് ഭാഷയിൽ ഇവ കിനിഗോസ് (Κυνηγός) എന്നറിയപ്പെടുന്നു.
* ജാപ്പനീസ് ഭാഷയിൽ ശീര (鱪, シイラ) എന്നാണിവയെ വിളിക്കുന്നത്.
* ഹവായിയൻ ഭാഷയിൽ ഇവ ബലവത്തായത് എന്നർത്ഥം വരുന്ന മഹി-മഹി (Mahi mahi) എന്നറിയപ്പെടുന്നു. ഈ പേര് ഇംഗ്ലീഷിലും ഉപയോഗിക്കാറുണ്ട്.

വർഗ്ഗം:കടൽ മത്സ്യങ്ങൾ

## അവലംബങ്ങൾ
തെയ്യാൻ പാമ്പ്

നീർക്കോലിപ്പാമ്പിനോടു സാദൃശ്യമുള്ള വിഷമില്ലാത്ത ഒരിനം പാമ്പാണ് **തെയ്യാൻ പാമ്പ്**. ഇത് നാട്രിസിഡേ കുടുംബത്തിൽപ്പെടുന്നു. ഈ പാമ്പിന്റെ ശാസ്ത്രനാമം *അംഫീസ്മാ സ്റ്റൊളാറ്റ* എന്നാണ്. പ്രാദേശികമായി ഇവ **പടകൂടി‎**, **തേയിപ്പാമ്പ്**, **പുല്ലുരുവി**, **തെയ്യൻ പാമ്പ്**, **തേളിയൻ**, **ദൈവത്താൻകുട്ടി** എന്ന പേരിലും അറിയപ്പെടുന്നു. മറ്റു പാമ്പുകളെ അപേഷിച്ച് കൂട്ടമായി താമസിക്കുന്നതിനാലാണ് ഇവ പടകൂടി എന്നറിയപ്പെടുന്നത്. ഇന്ത്യയിൽ 2000 മീ. വരെ ഉയരമുള്ള പ്രദേശങ്ങളിലാണ് സാധാരണ തെയ്യാൻ പാമ്പുകളെ കണ്ടുവരുന്നത്. നെൽവയലുകൾ, കുളക്കരകൾ, ഇടതൂർന്നു വളരുന്ന പുൽമേടുകൾ, കുറ്റിക്കാടുകൾ എന്നിവിടങ്ങളാണ് തെയ്യാൻ പാമ്പുകളുടെ ഇഷ്ട വാസസ്ഥലം. 

ഒരു മീറ്ററോളം നീളത്തിൽ വളരുന്ന തവിട്ടുനിറത്തിലുള്ള പാമ്പാണിത്. നീണ്ട വാലും വലിയ കണ്ണും വരകളുള്ള ശരീരവും ഇവയെ വേഗം തിരിച്ചറിയാൻ സഹായിക്കുന്നു. തീരെ ഉപദ്രവകാരിയല്ലാത്ത ഈ പാമ്പിനെ സമതലങ്ങളിലാണ് സാധാരണ കാണുന്നത്. മഴക്കാലത്ത് ഇവ കൂട്ടമായി സഞ്ചരിക്കാറുണ്ട്. ഒരെണ്ണത്തിന്റെ കൊന്നാൽ പത്തെണ്ണം ഒന്നിനും പിറകെ എത്തുന്നതായി കാണുന്നത് കൊണ്ട് ഇവയ്ക്ക് പടകൂട്ടി എന്നൊരു പേരുണ്ട്. *തേളിയൻ, ദൈവത്താൻ കുട്ടി* എന്നിങ്ങനെയും ഇവയെ വിളിയ്ക്കാറുണ്ട്.
## ശരീരഘടന
thumb|left|തെയ്യാൻ പാമ്പിന്റെ തല
40 സെന്റിമീറ്ററാണ് തെയ്യാൻ പാമ്പുകളുടെ ശരാശരി നീളം. പെൺപാമ്പുകൾക്ക് 80 സെന്റിമീറ്റർ വരെ നീളമുണ്ടായിരിക്കും. ശരീരത്തിന് ഇളം തവിട്ടോ ഇരുണ്ട തവിട്ടോ നിറമാണ്. തല മുതൽ വാൽ വരെ ശരീരത്തിന്റെ ഇരു പാർശ്വങ്ങളിലുമായി മഞ്ഞനിറത്തിലോ മഞ്ഞകലർന്ന തവിട്ടുനിറത്തിലോ ഉള്ള രണ്ട് വരകൾ കാണാം. ശരീരത്തിന്റെ അവസാന പകുതിയിൽ ഈ വരകൾ കൂടുതൽ പ്രകടമാണ്. തല ഇളം തവിട്ടുനിറമാണ്; വായയുടെ ചുറ്റിലും കണ്ണുവരെയുള്ള ഭാഗങ്ങളിലും ഇളം മഞ്ഞനിറവും. വായിൽ 21-24 പല്ലുകളുണ്ട്. തമിഴ്‌നാടിന്റെ ചില ഭാഗങ്ങളിൽ കാണുന്ന തെയ്യാൻ പാമ്പുകളുടെ കണ്ണുകൾക്കു പിന്നിൽ വീതിയുള്ള കറുത്ത വരകളുണ്ട്. തെയ്യാൻ പാമ്പുകളുടെ ശരീരം മുഴുവൻ പരുക്കൻ ശൽക്കങ്ങൾ കൊണ്ട് ആവരണം ചെയ്തിരിക്കുന്നു.

## സഞ്ചാരരീതി
പകൽ സമയങ്ങളിലാണ് തെയ്യാൻ പാമ്പുകൾ സഞ്ചരിക്കുന്നത്. രാത്രികാലങ്ങളിൽ ഇവ പാറയിടുക്കുകളിലോ കുറ്റിക്കാടുകളിലോ മാളങ്ങളിലോ വൃക്ഷങ്ങളുടെ കൊമ്പിലോ ഉറങ്ങുന്നു.
## ഭക്ഷണം
left|thumb|തെയ്യാൻ പാമ്പിന്റെ നാവ്
തവളകളാണ് തെയ്യാൻ പാമ്പുകളുടെ മുഖ്യ ആഹാരം. പല്ലികൾ, ചെറിയ എലികൾ, പോക്കാച്ചിത്തവളകൾ എന്നിവയെയും ഇവ ജീവനോടെ വിഴുങ്ങാറുണ്ട്. തെയ്യാൻ പാമ്പുകളെ പിടികൂടിയാൽപ്പോലും അപൂർവമായേ ഇവ ഉപദ്രവിക്കാറുള്ളൂ. ഭയപ്പെടുന്ന അവസരത്തിൽ ഇവ പത്തി വിടർത്താറുണ്ട്. പത്തി വെള്ളയോ നീലയോ ചുവപ്പോ നിറത്തിലുള്ള ശല്ക്കങ്ങളാൽ ആവൃതമാണ്.

## പ്രജനനം
thumb|left|Rescued egg clutch
തെയ്യാൻ പാമ്പുകൾക്ക് പ്രത്യേക പ്രജനനകാലമില്ല. പ്രജനനകാലത്ത് ആറോ അതിലധികമോ ആൺപാമ്പുകൾ ഒരു പെൺപാമ്പിനെ അനുഗമിക്കുന്നു. പെൺപാമ്പ് ഒരുസമയം പന്ത്രണ്ടോളം മുട്ടകളിടുന്നു. മുട്ടവിരിഞ്ഞുണ്ടാകുന്ന കുഞ്ഞുങ്ങൾക്ക് ഒമ്പതു സെന്റിമീറ്ററോളം നീളമുണ്ടായിരിക്കും. പ്രാണികൾ, വാൽമാക്രികൾ, തവളക്കുഞ്ഞുങ്ങൾ തുടങ്ങിയവയെ കുഞ്ഞുങ്ങൾ ഭക്ഷിക്കുന്നു.

വർഗ്ഗം:വിഷമില്ലാത്ത പാമ്പുകൾ
വർഗ്ഗം:കേരളത്തിലെ പാമ്പുകൾ
രവി ഡി.സി.

കോട്ടയം ആസ്ഥാനമായ ഡി.സി. ബുക്സ് എന്ന സ്വകാര്യ പുസ്തകശാലയുടെ ഉടമയാണ് **രവി ഡി.സി**. ഡി.സി. ബുക്സ് സ്ഥാപകനായ ഡി.സി. കിഴക്കേമുറിയുടെ മകനാണ് രവി. കോട്ടയം ജില്ലയിലെ മുട്ടമ്പലമാണു രവിയുടെ സ്വദേശം.
## ജീവിതരേഖ
അമേരിക്കയിലെ യൂനിവേഴ്‌സിറ്റി ഓഫ് മസാച്ചുസെറ്റ്‌സിൽ നിന്നും രവി എം.ബി.എ. ബിരുദം നേടി. പിന്നീട് ഡി.സി. സ്കൂൾ ഓഫ് മാനേജ് മെന്റ് ആന്റ് ടെക്നോളജി എന്ന സ്ഥാപനത്തിന്റെ പ്രസിഡണ്ടും  ചീഫ് ഫസിലിറ്റേറ്ററുമായി. ബാംഗ്ലൂർ ആസ്ഥാനമായി പ്രവർത്തിക്കുന്ന ഇ.സി. മീഡിയ ഇന്റർനാഷണൽ എന്ന സ്ഥാപനത്തിന്റെ സി.ഇ.ഒ. ആയും രവി പ്രവർത്തിക്കുന്നുണ്ട്.
## പുരസ്കാരങ്ങൾ
മികച്ച യുവ പ്രസാധകനുള്ള എഫ്.ഐ.പി. അവാർഡ്, മികച്ച സംരംഭകനുള്ള പുരസ്കാരം എന്നിവ രവിക്ക് ലഭിച്ചിട്ടുണ്ട്.

Ravi DC 2 at Kollam 2025.jpg|രവി ഡി.സി. 
Ravi DC 1 at Kollam 2025.jpg|രവി ഡി.സി. 
RAVI DC.JPG|രവി ഡി.സി. 
Ravi DC in 51st DC Anniversary planning commitee 1 2025.jpg| ഡിസി ബുക്സ് ഡിസി ബുക്സ് അൻപത്തൊന്നാമത് വാർഷികാലോചന വേളയിൽ രവി ഡിസി കൊല്ലത്ത്
Ravi DC in 51st DC Anniversary planning commitee 2025.jpg|രവി ഡിസി കൊല്ലത്ത്
Ravi DC, VM Rajamohan, Asramom Bhasi.jpg|രവി ഡിസി കൊല്ലത്ത്


## അവലംബം


വർഗ്ഗം:കേരളത്തിലെ വ്യവസായികൾ
വർഗ്ഗം:കേരളത്തിലെ പുസ്തകപ്രസാധകർ
വർഗ്ഗം:കോട്ടയം ജില്ലയിൽ ജനിച്ചവർ
ഏകനായകം

ഇന്ത്യയിലേയും ശ്രീലങ്കയിലേയും കാടുകളിൽ കണ്ടു വരുന്ന പടരുന്ന ചെടിയാണു് **ഏകനായകം** . **കൊരണ്ടി** എന്നും **പൊൻ‌കൊരണ്ടി** എന്നും അറിയപ്പെടുന്നു. Salaretin എന്നാണ് ഇംഗ്ലീഷ് നാമം.

## ഔഷധ ഉപയോഗം
വേരിലും തണ്ടിലും പ്രമേഹ ഹരങ്ങളായ രാസഘടകങ്ങൾ ഉണ്ടെങ്കിലും വേരാണു് ആയുർ‌വേദത്തിൽ മരുന്നിനായി ഉപയോഗിക്കുന്നതു്.

## ചിത്രശാല

File:Salacia reticulata 11.JPG|തൃശ്ശൂരിൽ
File:Salacia reticulata 12.JPG|ഏകനായകം


## അവലംബം


വർഗ്ഗം:ഔഷധസസ്യങ്ങൾ
വർഗ്ഗം:ശ്രീലങ്കയിലെ സസ്യജാലം
വർഗ്ഗം:ആയുർവേദത്തിൽ ഉപയോഗിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പൂവരശ്ശ്

കേരളത്തിൽ എല്ലായിടത്തും കണ്ടുവരുന്ന ഒരു ചെറു വൃക്ഷമാണ് **പൂവരശ്ശ്**  ചെമ്പരത്തിയുടെ വർഗ്ഗത്തിലുള്ള ഒരു ചെറുമരമാണിത്. **ചീലാന്തി**, **പിൽ‌വരശു്** എന്നീ പേരുകളിലും അറിയപ്പെടുന്നു. പോർ‌ഷ്യാ ട്രീ, അംബ്രലാ ട്രീ എന്നിവയാണ് ഇതിന്റെ ഇംഗ്ലീഷ് നാമങ്ങൾ. ഈ മരത്തിന്റെ തടി  ചിതലുകളുടെ ആക്രമണത്തെ ഒരു പരിധിവരെ തടുക്കുന്നു .ഈ മരത്തിന്റെ വെള്ളനിറത്തിലുള്ള തടിയുടെ പുറം ഭാഗം പോലും മരത്തെ നശിപ്പിക്കുന്ന ചെറുജീവികളുടെ  പ്രവർത്തനം ചെറുക്കൻ കഴിവുള്ളതാണ്. പൂവും മൊട്ടും ഇലകളുമെല്ലാം ഭക്ഷ്യയോഗ്യമാണ്. നല്ലൊരു കാലിത്തീറ്റയാണ്. തൊലിയിൽ നിന്നും നല്ല കട്ടിയുള്ള നാര് കിട്ടും. വെള്ളത്തിൽ നന്നായി നിലനിൽക്കുന്ന തടിയാണ് പൂവരശ്ശിന്റേത്, അതിനാൽ ഇതിൻറെ തടി ബോട്ടുണ്ടാക്കാൻ ഉപയോഗിക്കാറൂണ്ട്. മണ്ണൊലിപ്പു തടയാൻ നല്ലൊരു സസ്യമാണിത്.

## രസാദി ഗുണങ്ങൾ
രസം			:തിക്തം, കഷായം

ഗുണം		:ലഘു,  രൂക്ഷം

വീര്യം			:സമശീതോഷ്ണം

വിപാകം		:കടു

## ഔഷധയോഗ്യ ഭാഗം
തൊലി, ഇല, പൂവ്, വിത്ത് 

## ഔഷധ ഉപയോഗം
ഇതിന്റെ തൊലി, ഇല, പൂവ്, വിത്തു് എന്നിവ ഉപയോഗിക്കുന്നു. മഞ്ഞ നിറത്തിലുള്ള നാലോ അഞ്ചോ ഇലകൾ 1 ലിറ്റർ‌ വെള്ളത്തിലിട്ട് തിളപ്പിച്ചു് പതിവായി കുടിച്ചാൽ കീമോ തെറാപ്പി കഴിഞ്ഞവരിൽ രക്തത്തിന്റെ കൗണ്ടും പ്ലേറ്റ്‌ലെറ്റിന്റെ കൗണ്ടും കൂടും മാസമുറ കൃത്യമല്ലാത്തവർ ഇതിന്റെ മഞ്ഞ നിറത്തിലുളള ഇല തിളപ്പിച്ച വെളളം കുടിക്കുന്നത്ഗുണം ചെയ്യുമെന്നും പറയപ്പെടുന്നു.

## ചിത്രശാല

File:Portia_Tree_-_പൂവരശ്ശ്_01.JPG|പൂവരശ്ശ്
File:Portia_Tree_-_പൂവരശ്ശ്_02.JPG|പൂവരശ്ശ് പൂവ്
File:Portia_Tree_-_പൂവരശ്ശ്_03.JPG|പൂവരശ്ശ് പൂവ്
File:Portia_Tree_-_പൂവരശ്ശ്_04.JPG|പൂവരശ്ശ് 
File:Portia_Tree_-_പൂവരശ്ശ്_05.JPG|പൂവരശ്ശ് റോസ് നിറത്തിലുള്ള പൂവ്
File:Portia_Tree_-_പൂവരശ്ശ്_06.JPG|പൂവരശ്ശ് പൂവ് വിടരുന്നു
File:Portia_Tree_-_പൂവരശ്ശ്_07.JPG|പൂവരശ്ശ് മൊട്ടുകൾ
File:Portia_Tree_-_പൂവരശ്ശ്_08.JPG|പൂവരശ്ശ് ഇല
File:Thespesia populnea MHNT.BOT.2009.13.12.jpg|Thespesia populnea - Museum specimen
File:ThespesiaPopulnea20130618121324.jpg|പൂവരശ്ശിന്റെ ഇലകളും കായ്കളും


## അവലംബം


## പുറത്തേക്കുള്ള കണ്ണികൾ
* http://www.hibiscus.org/species/tpopulnea.php  ധാരാളം വിവരങ്ങൾ
* http://ayurvedicmedicinalplants.com/index.php?option=com_zoom&Itemid=26&page=view&catid=20&key=17 ഔഷധഗുണങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:മാൽവേസീ
വർഗ്ഗം:ഹിബിസ്കസ്
വർഗ്ഗം:തെസ്പേസ്യ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
പരാദം

ആതിഥേയ ശരീരത്തിൽ നിന്നു പോഷകങ്ങൾ സ്വീകരിച്ചു ജീവിക്കുന്ന ജീവിയാണ് **പാരസൈറ്റ്** അഥവാ **പരാദം** (ഇത്തിൾക്കണ്ണി |**പരജീവി**).പരാദങ്ങൾ മൂലം ആതിഥേയ ശരീരത്തിനു ഗുണമൊന്നുമുണ്ടാകുന്നില്ല എന്നുമല്ല ദോഷങ്ങൾ ഏറെ ഉണ്ടാവുകയും ചെയ്യുന്നു.

## ഇതുകൂടി കാണുക
* പരാദസസ്യം

വർഗ്ഗം:പരാദങ്ങൾ
മാസ്റ്റ് കോശം

350ബിന്ദു|thumb|alt=| സൂക്ഷ്മദർശിനിയിലൂടെ കാണുന്ന മാസ്റ്റ് കോശങ്ങളുടെ അസൽ ചിത്രം. നീലനിറത്തിൽ കാണുന്നത് കോശമർമ്മം. കടും ചുവപ്പിലും വയലറ്റിലുമായി കാണുന്നത് ജൈവരസങ്ങൾ നിറഞ്ഞ കണികകളാണ്.  ഇടതുവശത്തു കാണുന്ന ചില നിറം മങ്ങിയ കോശങ്ങൾ രസവിസർജ്ജനം കഴിഞ്ഞതിനെത്തുടർന്ന് വികണീകരിക്കപ്പെട്ടതാണ്

രോഗപ്രതിരോധവ്യവസ്ഥയിൽ പങ്കെടുക്കുന്ന കണികാമയകോശങ്ങളിൽ (granulocyte) പ്രധാനപ്പെട്ടതും പ്രത്യൂർജ്ജത, തീവ്രഗ്രാഹി പ്രതിപ്രവർത്തനങ്ങൾ എന്നിവയുടെ മുഖ്യമധ്യസ്ഥകോശവുമാണ് മാസ്റ്റ് കോശങ്ങൾ.ചർമ്മീയ പ്രതലങ്ങളിലും ഉപശ്ലേഷ്മകലകളിലും സിരികകൾക്ക് (venules) സമീപം ധാരാളമായി കാണപ്പെടുന്ന മാസ്റ്റ് കോശങ്ങൾ ജന്തുശരീരത്തിൽ പ്രവേശിക്കാനിടയാവുന്ന അപദ്രവ്യങ്ങൾക്കും  അന്യവസ്തുക്കൾക്കും എതിരേ ഒന്നാംനിരപ്രതിരോധം തീർക്കുന്ന സഹജപ്രതിരോധസംവിധാനത്തിന്റെ പോരാളി കോശമാണ്.   

കൃത്യമായ ഉത്തേജകങ്ങളുടെ സാന്നിധ്യത്തിൽ സക്രിയമാക്കപ്പെടുന്ന മാസ്റ്റ് കോശങ്ങൾ അതിന്റെ കണികകളിൽ സംഭരിച്ചിട്ടുള്ള ഹിസ്റ്റമീൻ, മാംസ്യലയനികകൾ (proteases), ജലവിശ്ലേഷികൾ (hydrolases) തുടങ്ങിയ ജൈവരസങ്ങളെ ഉത്സർജ്ജിക്കുന്നു. ഹിസ്റ്റമീനും പ്രൊസ്റ്റഗ്ലാൻഡിൻ-ഡി2, ല്യൂകോട്രൈയീനുകൾ  എന്നിവയും ചേർന്ന് സമീപസ്ഥ സിരകളെ വികസിപ്പിക്കുകയും തദ്വാരാ പ്രതിരോധപൂരകങ്ങളുടെയും (complement), ഇമ്മ്യൂണോഗ്ലോബുലിനുകളുടെയും പാരഗമ്യത വർദ്ധിപ്പിക്കുകയും ചെയ്യുന്നു. സൈറ്റോകൈനുകളും ചില ല്യുക്കോട്രൈയീനുകളും ചേർന്ന് മറ്റ് പ്രതിരോധകോശങ്ങളെ ആ പ്രദേശത്തേയ്ക്ക് രാസാനുചലനത്തിലൂടെ ആകർഷിക്കുന്നു. ല്യുക്കോട്രൈയീൻ ബി-4ന്റെ പ്രവർത്തനം ശ്വേതരക്താണുക്കളെ രക്തക്കുഴലുകളുടെ അന്തഃസ്തരത്തിൽ ഒട്ടിപ്പിടിക്കാനും (കോശ-ആസംജനം) സഹായിക്കുന്നു.

കോശജ്വലനവുമായി ബന്ധപ്പെട്ട മാസ്റ്റ് കോശ പ്രതിപ്രവർത്തനങ്ങൾ ശരീരത്തിന്റെ വിവിധ ഭാഗത്ത് വിവിധ പ്രതികരണങ്ങളാണുളവാക്കുന്നത്. പ്രത്യൂർജ്ജകങ്ങൾക്ക് എതിരേ ചർമ്മത്തിലുണ്ടാകുന്ന മാസ്റ്റ് കോശ പ്രതികരണം മൂലം ചൊറിച്ചിലും തടിപ്പുമാണു കാണാറ്. നാസാചർമ്മത്തിലെ പ്രതികരണം മൂക്കൊലിപ്പിനു കാരണമാകുന്നു. ശ്വാസകോശത്തിനുള്ളിലാകട്ടെ മാസ്റ്റ് കോശം തുടക്കമിടുന്ന പ്രതിക്രിയകൾ ശ്വാസനാളത്തിലെ മൃദുലപേശികളുടെ സങ്കോചത്തിനും ശ്വാസം മുട്ടലിനും കാരണമാകുന്നു. 
പ്രത്യൂർജ്ജത, തീവ്രഗ്രാഹിത, ആസ്മ, ത്വക്കിനെയും സന്ധികളെയുമൊക്കെ ബാധിക്കുന്ന ചില സ്വയം‌പ്രതിരോധാവസ്ഥാ രോഗങ്ങൾ (autoimmune disorders) എന്നിവയും മാസ്റ്റോസൈറ്റോസിസ് പോലുള്ള അർബുദാവസ്ഥകളും മാസ്റ്റ് കോശങ്ങളുമായി ബന്ധപ്പെട്ട് വൈദ്യശാസ്ത്രപ്രാധാന്യമുള്ളവയാണ്.

350ബിന്ദു|thumb|left|alt=|മാസ്റ്റ് കോശവും അതിന്റെ ഉല്പന്നങ്ങളും

വർഗ്ഗം:രോഗപ്രതിരോധവ്യവസ്ഥ
ടാർപ്പെൻ

ഇലോപിഫോമിസ് മത്സ്യഗോത്രത്തിലെ ഇലോപിഡേ കുടുംബത്തിൽപ്പെടുന്ന വലിപ്പമേറിയ ഒരിനം മത്സ്യമാണ് **ടാർപ്പെൻ**. ഇതിന്റെ ശാസ്ത്രനാമം *ടാർപ്പെൻ അറ്റ്ലാന്റിക്കസ്*  എന്നാണ്. പടിഞ്ഞാറൻ അറ്റ്ലാന്റിക്കിലെ നോവ സ്ക്കോട്ടിയ മുതൽ തെക്കൻ ബ്രസീൽ പ്രദേശങ്ങളിലെ തീരത്തിനോടടുത്തു വരെ ഇവയെ ധാരാളമായി കാണാം. ശുദ്ധജലത്തിലും സമുദ്രജലത്തിലും ഇവ വളരുന്നു. ഉഷ്ണമേഖലാ പ്രദേശങ്ങളിലാണ് ഇവ ധാരാളമായുള്ളത്. അറ്റ്ലാന്റിക് ടാർപ്പെനുകൾ വിലയേറിയ ഭക്ഷ്യ മത്സ്യമാണ്. ചൂണ്ടയിൽ കിടന്നുള്ള ഇവയുടെ കുതിച്ചുചാട്ടം കൗതുകകരമായ കാഴ്ചയാണ് എന്നതിനാൽ വിനോദത്തിനു വേണ്ടിയും ഇവയെ ചൂണ്ടയിട്ടു പിടിക്കാറുണ്ട്.
## ശരീരഘടന
മത്തിയുടെ ശരീരം പോലെ ഒതുങ്ങി പരന്ന ആകൃതിയാണ് ഈ മത്സ്യങ്ങൾക്കുള്ളത്. ശരീരം നിറയെ വെള്ളി നിറത്തിലുള്ള തിളങ്ങുന്ന മൃദുലമായ ചെതുമ്പലുകളുണ്ടായിരിക്കും. ഇതിന്റെ കീഴ്ത്താടി അല്പം മുന്നോട്ടു തള്ളി നിൽക്കുന്നു. വാൽ വലിപ്പം കൂടിയതും ദ്വിഭാജിതവുമാണ്. അപാക്ഷചിറകിന്റെ പാർശ്വഭാഗത്തിന് നീളക്കൂടുതലുണ്ട്.

ടാർപ്പെനുകളുടെ ശരീരത്തിന്റെ പുറഭാഗത്തിന് നീലനിറമായിരിക്കും. വയറും പാർശ്വഭാഗങ്ങളും വെളുത്ത് തിളക്കമുള്ളതുമാണ്. പൂർണവളർച്ചയെത്തിയ ഒരു മത്സ്യത്തിന് 1.8 - 2.5 മീറ്റർ നീളവും 45-90 കിലോഗ്രാം തൂക്കവും വരും. എങ്കിലും ഏതാണ്ട് 160 കിലോഗ്രാമോളം തൂക്കമുള്ള ടാർപ്പെനുകളെപ്പറ്റിയും രേഖകളുണ്ട്.
## പ്രജനനം
ജൂൺ - സെപ്തംബർ മാസങ്ങളാണ് ടാർപ്പെനുകളുടെ പ്രജനനകാലം. ഒരു പെൺമത്സ്യം 12 ദശലക്ഷത്തോളം മുട്ടകളിടും. മുട്ട വിരിഞ്ഞ് സുതാര്യശരീരഘടനയുള്ള ലെപ്റ്റോസെഫാലസ് എന്ന ലാർവ ഉണ്ടാവുന്നു. ഇവയ്ക്ക് ഈൽ മത്സ്യങ്ങളുടെ പരന്നു റിബൺ പോലുള്ള ലാർവയോടു സാദൃശ്യമുണ്ട്. ജലപ്രവാഹം വഴി ഇവ തീരത്തിനടുത്തെത്തുന്നു. ഇവിടെയാണ് ഇവ വളർച്ച മുഴുമിപ്പിക്കുന്നത്. തീരത്തോടടുത്തുള്ള കണ്ടൽ പ്രദേശങ്ങളിലും ചെറുതടാകങ്ങളിലും വളർന്ന്, വളർച്ച പൂർത്തിയാകുമ്പോൾ ഇവ കടലിലേക്ക് നീന്തിപ്പോകുന്നു.
## ഉദ്ഭവം
യൂറോപ്പ്, ഏഷ്യ, ആഫ്രിക്ക എന്നീ രാജ്യങ്ങളിൽ നിന്ന് ടാർപ്പെനുകളുടെ 100-135 ദശലക്ഷം വർഷങ്ങൾക്കു മുമ്പുള്ള ഫോസിലുകൾ കണ്ടെത്തിയിട്ടുണ്ട്. ഇവ ആദിമ മത്സ്യയിനങ്ങളിൽപ്പെടുന്നതായി ഇത് സൂചന നൽകുന്നു. ടാർപ്പെനുകളുടെ കീഴ്ത്താടിയുടെ ഇരുവശങ്ങൾക്കും ഇടയിലായി തൊണ്ടയുടെ ചർമ്മത്തിൽ ഒരു ജോടി പ്രതല അസ്ഥികൾ കാണപ്പെടുന്നത് ഇവയുടെ ആദിമ സ്വഭാവം വെളിവാക്കുവാനുപകരിക്കുന്നു. ആദിമ മത്സ്യ ഇനങ്ങളിലായിരുന്നു ഇത്തരം ഗളാസ്ഥികൾ കാണപ്പെട്ടിരുന്നത്.

## അവലംബം

വർഗ്ഗം:കടൽ മത്സ്യങ്ങൾ
മേലേപ്പറമ്പിൽ ആൺവീട്

രാജസേനൻ സംവിധാനം ചെയ്ത്, ജയറാം, ജഗതി ശ്രീകുമാർ, ജനാർദ്ദനൻ, നരേന്ദ്രപ്രസാദ്, ശോഭന , meena (late) തുടങ്ങിയവർ പ്രധാനവേഷങ്ങളിൽ അഭിനയിച്ച് 1993-ൽ പുറത്തിറങ്ങിയ മലയാളചലച്ചിത്രമാണ് ***മേലേപ്പറമ്പിൽ ആൺ‌വീട്***. ഓ.കെ. പ്രൊഡക്ഷൻസിന്റെ ബാനറിൽ മാണി സി. കാ‍പ്പൻ നിർമ്മിച്ച ഈ ചിത്രം ഓ.കെ. റിലീസ് വിതരണം ചെയ്തിരിക്കുന്നു. ഗിരീഷ് പുത്തഞ്ചേരിയുടേതാണ് കഥ. തിരക്കഥയും, സംഭാഷണവും രഘുനാഥ് പലേരി നിർവ്വഹിച്ചിരിക്കുന്നു.

ഈ ചിത്രം ബോറോലർ ഘർ എന്ന പേരിൽ അസാമി ഭാഷയിൽ 2012-ൽ റീമേക്ക് ചെയ്തിരുന്നു. മാണി സി. കാപ്പനാണ് സംവിധാനം ചെയ്തത്. ഉത്പൽദാസ്, ദേവസ്മിത ബാനർജി എന്നിവർ പ്രധാനകഥാപാത്രങ്ങളെ അവതരിപ്പിച്ചു.

## അഭിനേതാക്കൾ

## സംഗീതം
ഗിരീഷ് പുത്തഞ്ചേരി, ഐ.എസ്. കുണ്ടൂർ, കണ്ണദാസൻ‍ എന്നിവർ എഴുതിയ ഇതിലെ ഗാനങ്ങൾക്ക് സംഗീതം പകർന്നത് ജോൺസൺ ആണ്.

; ഗാനങ്ങൾ
# വെള്ളിത്തിങ്കൾ – കെ.ജെ. യേശുദാസ്
# മധുരസ്വപ്നങ്ങൾ ഊയലാടുന്ന – കെ.ജെ. യേശുദാസ്, സുജാത മോഹൻ (ഗാനരചന: ഐ.എസ്. കുണ്ടൂർ)
# വെള്ളിത്തിങ്കൾ പൂങ്കിണ്ണം – കെ.ജെ. യേശുദാസ്, മിൻമിനി
# ഊര് സനം ഓടി വന്ന് – കെ.ജെ. യേശുദാസ്, മിൻമിനി, കോറസ് (ഗാനരചന: ഗിരീഷ് പുത്തഞ്ചേരി, കണ്ണദാസൻ‍)

## അണിയറ പ്രവർത്തകർ

## അവലംബം

## പുറത്തേക്കുള്ള കണ്ണികൾ

* 
* ''മേലേപ്പറമ്പിൽ ആൺവീട്''  – മലയാളസംഗീതം.ഇൻഫോ

വർഗ്ഗം:1993-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:രാജസേനൻ സംവിധാനം ചെയ്ത ചലച്ചിത്രങ്ങൾ
വർഗ്ഗം:മറ്റ് ഭാഷകളിലേക്ക് പുനഃനിർമ്മിക്കപ്പെട്ട മലയാള ചലച്ചിത്രങ്ങൾ
വർഗ്ഗം:മീന (പഴയ) അഭിനയിച്ച ചലചിത്രങ്ങൾ
വർഗ്ഗം:ഗിരീഷ് പുത്തഞ്ചേരിയുടെ ഗാനങ്ങൾ
വർഗ്ഗം:ഗിരീഷ്- ജോൺസൺ ഗാനങ്ങൾ
വർഗ്ഗം:ജോൺസൺ സംഗീതം പകർന്ന ചലച്ചിത്രങ്ങൾ
വർഗ്ഗം:ജയറാം-ശോഭന ജോഡി
വർഗ്ഗം:ജഗതി ശ്രീകുമാർ അഭിനയിച്ച മലയാളചലച്ചിത്രങ്ങൾ
കൊടിയത്തൂർ ഗ്രാമപഞ്ചായത്ത്‌

കോഴിക്കോട് ജില്ലയിൽ കോഴിക്കോട് താലൂക്കിൽ കുന്ദമംഗലം ബ്ളോക്കിലെ ഒരു ഗ്രാമപഞ്ചായത്താണ്‌ **കൊടിയത്തൂർ**.
പുലവാഴി നാട്ടു രാജവംശത്തിന്റെ കീഴിലായിരുന്ന പന്നിക്കോട്‌ അംശമാണു ഇന്നത്തെ കൊടിയത്തുർ. തിരുവമ്പാടി മണ്ഡലത്തിന്റെ കീഴിലാണ് ഈ പഞ്ചായത്ത്.

2001 ലെ കണക്കെടുപ്പ് പ്രകാരം ഇവിടുത്തെ ജനസംഖ്യ 26429 ആണ്. ഇതിൽ 13136 പുരുഷന്മാരും 13293 സ്ത്രീകളുമാണ്

## പഞ്ചായത്ത് ഭരണം
നിലവിൽ സുജ ടൊം ആണ് പഞ്ചായത്ത് പ്രസിഡന്റ്.വൈസ് പ്രസിഡന്റ് എൻ.കെ. അശ്റഫ്

## വാർഡ് മെമ്പർമാർ
1. കണ്ണാട്ടിൽ അബ്ദുറഹിമാൻ
2.
3. Shihab Mattumuri 
4. Komala
5. 
6. 
7. 
8. ഹരീഷ് പന്നിക്കോട്
9.
10.
11.
12.
13.
14.
15.
16. സി.പി.അബ്ദുറഹിമാൻ

വർഗ്ഗം:കോഴിക്കോട് ജില്ലയിലെ ഗ്രാമപഞ്ചായത്തുകൾ
ആന്റിജൻ

പ്രതിരോധവ്യവസ്ഥയുടെ കോശങ്ങളുമായി പ്രവർത്തിച്ച് അവയെ സംവേദനശീലമാക്കുകയും പ്രതിദ്രവ്യങ്ങളുടെ (antibody) ഉല്പാദനത്തിനും ഉത്സർജ്ജനത്തിനും പ്രേരിപ്പിക്കുകയും അതേത്തുടർന്ന് പ്രതിദ്രവ്യങ്ങളാൽ ഉദാസീനമാക്കപ്പെടുകയോ (neutralize) കോശപ്രതലതന്മാത്രകളാൽ ബന്ധിക്കപ്പെടുകയോ ചെയ്യപ്പെടുകയും ചെയ്യുന്ന വസ്തുക്കളെയാണ് ആന്റിജൻ (പ്രതിജനകം) എന്നു പറയുന്നത്.

പൊതുവേ ആന്റിജൻ എന്ന വാക്കുകൊണ്ട് വിവക്ഷിക്കുന്നത് ശരീരം അന്യമായി കണക്കാക്കി പ്രതിരോധപ്രക്രിയകളിലൂടെ ആക്രമിക്കുന്ന രോഗാണുക്കളുടെയോ അപദ്രവ്യങ്ങളുടെയോ തന്മാത്രകളെയാണെങ്കിലും സ്വശരീരത്തിലെ വിവിധ തന്മാത്രകൾക്കും ആന്റിജനായി വർത്തിക്കാം. ഒരു രോഗാണുകോശത്തിന്റെ സ്തരോപരിതല തന്മാത്രകളും കോശാന്തർഭാഗത്തെ കണികകളും മുതൽ അതിന്റെ ജനിതകവസ്തുക്കൾ വരെയുള്ള ഏത് ഘടകത്തിനും പ്രതിജനകമായി പ്രവർത്തിക്കാൻ കഴിവുണ്ട്.

ആന്റിജനായി വർത്തിക്കുന്ന തന്മാത്രകളധികവും മാംസ്യങ്ങളാണെങ്കിലും മാംസ്യങ്ങളല്ലാത്ത രാസഘടനയുള്ള വസ്തുക്കൾക്കും ആന്റിജനായി വർത്തിക്കാമെന്ന് കണ്ടിട്ടുണ്ട്. മാംസ്യങ്ങളുമായി സംയോജിച്ച പോളീസാക്കറൈഡ് (ബഹുശാർക്കരം) തന്മാത്രകളും ശുദ്ധമായ പോളിസാക്കറൈഡുകളും പ്രതിജനകസ്വഭാവം കാണിക്കുന്നത് ഇതിനൊരുദാഹരണമാണ്. സ്വയം‌പ്രതിരോധാവസ്ഥാ രോഗങ്ങളോ  സംയോജകകലാ (connective tissue) രോഗങ്ങളോ ഉള്ള വ്യക്തികളിൽ ജനിതകവസ്തുക്കളായ ഡി‌.എൻ‌.ഏ, ആർ‌.എൻ‌.ഏ എന്നിവയെ സ്വശരീരം പ്രതിജനകങ്ങളായി കണക്കാക്കി പ്രതിദ്രവ്യങ്ങൾ സൃഷ്ടിക്കുന്ന അവസ്ഥയുണ്ടാകാറുണ്ട്. ശരീരത്തിൽ വളരുന്ന അർബുദങ്ങളിലെ കോശഭാഗങ്ങളെയും അവ ഉല്പാദിപ്പിക്കുന്ന ചില തന്മാത്രകളെയും പ്രതിജനകമായി കണ്ട് ആക്രമിക്കുന്നതും സാധാരണമാണ്. 

പ്രതിജനകങ്ങളെ തിരിച്ചറിയാനും ബന്ധിക്കാനും കഴിവുള്ള തന്മാത്രകളാണ് ആന്റിബോഡി (പ്രതിദ്രവ്യങ്ങൾ).  ബി-ലസികാണു, ടി-ലസികാണു എന്നിവയിൽ കാണുന്ന കോശസ്തര സ്വീകരിണികൾക്കും ഇതേ കഴിവുണ്ട്. രോഗാണുക്കളടക്കമുള്ള അന്യകോശങ്ങളെയും അവ വഹിക്കുന്ന പ്രതിജനകങ്ങളെയും  ഭക്ഷകക്രിയയിലൂടെയോ (phagocytosis) കോശപാനക്രിയയിലൂടെയോ (pinocytosis) വിഴുങ്ങി സംസ്കരിച്ച് ഊതകസംയോജ്യ സംശ്ലിഷ്ട തന്മാത്രകളോടൊത്ത് അവതരിപ്പിക്കുമ്പോഴാണ് ഏതാണ്ട് എല്ലാ ലസികാണുക്കളും പ്രതിജനകങ്ങളെ തിരിച്ചറിഞ്ഞ് ബന്ധിക്കുക.ഊതകസംയോജ്യ തന്മാത്രകളുടെ സഹായമില്ലാതെയും ചില അവസരങ്ങളിൽ ലസികാണു-പ്രതിജനക ബന്ധനം സാധ്യമാണ് (ഉദാ: മൈകോബാക്റ്റീരിയത്തിന്റെ ലിപ്പിഡ് പ്രതിജനകങ്ങളും ടി-ലസികാണുക്കളും തമ്മിലെ ബന്ധനം).

പ്രതിരോധപ്രക്രിയകളെ ഉത്തേജിപ്പിക്കുന്ന സ്വഭാവമുള്ളതിനാൽ പ്രതിജനകങ്ങൾക്ക് വൈദ്യശാസ്ത്രത്തിൽ വളരെയധികം പ്രാധാന്യമുണ്ട്. വിവിധ രോഗാണുക്കളുടെ കോശഘടകങ്ങളെ വേർതിരിച്ച് അവയിലെ പ്രതിജനക സ്വഭാവം കാണിക്കുന്ന തന്മാത്രകളെ തെരഞ്ഞെടുത്ത് അരിച്ചുമാറ്റി ശുദ്ധീകരിച്ച് ജന്തുക്കളിൽ കുത്തിവയ്ക്കുമ്പോൾ പ്രസ്തുത രോഗാണുക്കൾ ഒരു അണുബാധാവസ്ഥയിൽ ശരീരത്തെ ആക്രമിച്ചാൽ ഉണ്ടാകുന്നതിനു സമാനമായ  പ്രതിരോധപ്രവർത്തനങ്ങളും ബി-ലസികാണുപ്രേരിതമായ പ്രതിദ്രവ്യനിർമ്മാണവും ബി-സ്മൃതിലസികാണുക്കളുടെ പരിപക്വനവും ഒക്കെ ഉണ്ടാക്കാൻ സാധിക്കും.പൂർണമായ ഒരു രോഗാണുബാധയുടെ ലക്ഷണങ്ങൾ കാണിക്കാതെയും രോഗം ഉണ്ടാക്കാതെയും സംസ്കരിച്ച പ്രതിജനകങ്ങളെ മാത്രമുപയോഗിച്ച് നടത്തുന്ന പ്രതിരോധ കുത്തിവയ്പ്പുകൾ വഴി ഉളവാകുന്ന നിഷ്ക്രിയ പ്രതിരോധവത്കരണം (passive immunisation) ഇങ്ങനെ സാധിച്ചെടുക്കുന്നതാണ്.

വർഗ്ഗം:രോഗപ്രതിരോധവ്യവസ്ഥ
ജൂംല

വെബിൽ ലേഖനങ്ങൾ പ്രസിദ്ധീകരിക്കുന്നതിനും വെബ്സൈറ്റുകൾ നിർമ്മിക്കുന്നതിനും ഉപയോഗിക്കുന്ന സ്വതന്ത്ര സോഫ്റ്റ് വെയർ അധിഷ്ഠിതമായ ഒരു ലേഖന ക്രമീകരണ സംവിധാനമാണ് **ജൂംല**. ഇത് ഗ്നൂ അനുമതിപത്രപ്രകാരം പുറത്തിറക്കിയിട്ടുള്ളതാണ്. ഇത് പി.എച്.പി ഭാഷയും മൈഎസ്ക്യൂഎൽ വിവരസംഭരണിയും(database) ഉപയോഗിക്കുന്നു. ഇതിന് സിംഫോണി പിഎച്ച്പി ചട്ടക്കൂടിൽ(framework) ഉള്ള സോഫ്റ്റ്‌വെയർ ഡിപ്പെഡെൻസി ഉണ്ട്. മോഡൽ-വ്യൂ-കണ്ട്രോൾ അടിസ്ഥാനമാക്കിയാണിത് നിർമ്മിച്ചിരിക്കുന്നത്. ആർഎസ്എസ്(RSS) ഫീഡുകൾ, ന്യൂസ്, ബ്ലോഗുകൾ, വോട്ടുകൾ, തിരയൽ മുതലായവയെല്ലാം ഇതിന്റെ പ്രത്യേകതകളാണ്. വെബ് ഉള്ളടക്ക ആപ്ലിക്കേഷനുകളിൽ ചർച്ചാ ഫോറങ്ങൾ, ഫോട്ടോ ഗാലറികൾ, ഇ-കൊമേഴ്‌സ്, ഉപയോക്തൃ കമ്മ്യൂണിറ്റികൾ എന്നിവയും മറ്റ് നിരവധി വെബ് അധിഷ്‌ഠിത ആപ്ലിക്കേഷനുകളും ഉൾപ്പെടുന്നു. ഓപ്പൺ സോഴ്‌സ് മാറ്റേഴ്‌സ്, ഇങ്കി(Inc)-ന്റെ നിയമപരവും സംഘടനാപരവും സാമ്പത്തികവുമായ സ്രോതസ്സുകൾ ഉപയോഗിച്ച് പിന്തുണയ്ക്കുന്ന സന്നദ്ധപ്രവർത്തകരുടെ ഒരു കമ്മ്യൂണിറ്റിയാണ് ജൂംല വികസിപ്പിച്ചെടുത്തത്.

ജൂംല വെബ്‌സൈറ്റിൽ നിന്ന് ഏകദേശം 6,000 എക്സ്റ്റക്ഷനുകൾ ലഭ്യമാണ്,  മറ്റ് ഉറവിടങ്ങളിൽ നിന്ന് കൂടുതൽ ലഭ്യമാണ്. 2022-ലെ കണക്കനുസരിച്ച്, വേഡ്പ്രസ്സ്(WordPress), ഷോപ്പിഫൈ(Shopify), വിക്സ്(Wix), സ്ക്വയർസ്പേസ്(Squarespace) എന്നിവയ്ക്ക് ശേഷം ഇന്റർനെറ്റിൽ ഏറ്റവും കൂടുതൽ ഉപയോഗിക്കുന്ന അഞ്ചാമത്തെ സിഎംഎസ്(CMS) ആയി ഇത് കണക്കാക്കപ്പെടുന്നു.
## അവലോകനം
ഒരു ടെംപ്ലേറ്റ് പ്രോസസർ ഉപയോഗിക്കുന്ന ജൂംലയ്ക്ക് ഒരു വെബ് ടെംപ്ലേറ്റ് സിസ്റ്റം ഉണ്ട്. ഇതിന്റെ ആർക്കിടെക്ചർ ഒരു ഫ്രണ്ട് കൺട്രോളറാണ്, യുആർഐ പാഴ്‌സ് ചെയ്യുകയും ടാർഗെറ്റ് പേജ് തിരിച്ചറിയുകയും ചെയ്യുന്ന പിഎച്ച്പി വഴി നോൺ-സ്റ്റാറ്റിക് യുആർഐകൾക്കായുള്ള എല്ലാ അഭ്യർത്ഥനകളും റൂട്ട് ചെയ്യുന്നു. ഇത് കൂടുതൽ മനുഷ്യർക്ക് വായിക്കാൻ കഴിയുന്ന പെർമാലിങ്കുകൾക്കുള്ള പിന്തുണ അനുവദിക്കുന്നു. കൺട്രോളർ ഫ്രണ്ട്‌എൻഡ്, പബ്ലിക്-ഫേസിംഗ് വ്യൂ, ഒരു ബാക്കെൻഡ് (ജിയുഐ-ഡ്രൈവ്) അഡ്മിനിസ്ട്രേഷൻ ഇന്റർഫേസ് എന്നിവ നിയന്ത്രിക്കുന്നു. അഡ്മിനിസ്‌ട്രേഷൻ ഇന്റർഫേസ് (a) ഒരു ഡാറ്റാബേസിൽ മാനേജ്‌മെന്റും ഉള്ളടക്ക വിവരങ്ങളും സംഭരിക്കുന്നു, കൂടാതെ (b) ഒരു കോൺഫിഗറേഷൻ ഫയൽ പരിപാലിക്കുന്നു (configuration.php, സാധാരണയായി ജൂംല ഇൻസ്റ്റലേഷന്റെ ഫയൽ സിസ്റ്റം റൂട്ടിൽ സ്ഥിതി ചെയ്യുന്നു). കോൺഫിഗറേഷൻ ഫയൽ സെർവർ, ഡാറ്റാബേസ്, ഫയൽ സിസ്റ്റം എന്നിവ തമ്മിലുള്ള കണക്ഷൻ നൽകുകയും വെബ്‌സൈറ്റ് ഒരു സെർവറിൽ നിന്ന് മറ്റൊന്നിലേക്ക് മൈഗ്രേറ്റ് ചെയ്യാൻ സഹായിക്കുകയും ചെയ്യുന്നു.
## References

വർഗ്ഗം:വെബ് സോഫ്റ്റ്വെയറുകൾ
ദ്രുപാൽ

പി.എച്ച്.പി. ഉപയോഗിച്ച് നിർമ്മിച്ചിട്ടുള്ള ഒരു ഉള്ളടക്കപരിപാലന സംവിധാനമാണ് (Content Management System)  **ദ്രുപാൽ**. ഇത് ഗ്നൂ സാർവ്വജനിക അനുവാദപത്രപ്രകാരമാണ്‌ പുറത്തിറക്കിയിട്ടുള്ളത്. വിവരനിയന്ത്രണസംവിധാനമായും ദ്രുപാൽ ഉപയോഗിക്കുന്നുണ്ട്. ലോകമെമ്പാടുമുള്ള ഏറ്റവും മികച്ച 10,000 വെബ്‌സൈറ്റുകളിൽ കുറഞ്ഞത് 14 ശതമാനവും, 10 ദശലക്ഷം മികച്ച വെബ്‌സൈറ്റുകളിൽ 1.2 ശതമാനവും[9] ദ്രുപാൽ ഒരു ഓപ്പൺ സോഴ്‌സ് ബാക്ക്-എൻഡ് ചട്ടക്കൂട് നൽകുന്നു—വ്യക്തിഗത ബ്ലോഗുകൾ മുതൽ കോർപ്പറേറ്റ്, രാഷ്ട്രീയ, സർക്കാർ സൈറ്റുകൾ വരെ.വിജ്ഞാന മാനേജ്മെന്റിനും ബിസിനസ് സഹകരണത്തിനും സിസ്റ്റങ്ങൾ ദ്രുപാൽ ഉപയോഗിക്കുന്നു. 

2022 മാർച്ചിലെ കണക്കനുസരിച്ച്, ദ്രുപാൽ കമ്മ്യൂണിറ്റിയിൽ 1.39 ദശലക്ഷത്തിലധികം അംഗങ്ങൾ ഉൾപ്പെടുന്ന,  124,000 ഉപയോക്താക്കൾ സജീവമായി സംഭാവന ചെയ്യുന്നു, ഇതിന്റെ ഫലമായി 48,300-ലധികം സൗജന്യ മൊഡ്യൂളുകൾ ദ്രുപാലിന്റെ പ്രവർത്തനക്ഷമത വിപുലീകരിക്കുകയും ഇഷ്ടാനുസൃതമാക്കുകയും ചെയ്യുന്നു, ദ്രുപാലിന്റെ രൂപവും ഭാവവും മാറ്റുന്ന 3,000-ലധികം സൗജന്യ തീമുകളും, 1,400 സൗജന്യ വിതരണങ്ങളെങ്കിലും, കുറഞ്ഞ ഘട്ടങ്ങളിലൂടെ സങ്കീർണ്ണമായ, യൂസ്-സ്പെസിഫിക്ക് ദ്രുപാൽ സജ്ജീകരിക്കാൻ ഉപയോക്താക്കളെ അനുവദിക്കുന്നു.

ദ്രുപാൽ കോർ എന്നറിയപ്പെടുന്ന ദ്രുപാലിന്റെ സ്റ്റാൻഡേർഡ് റിലീസ്, കണ്ടന്റ്-മാനേജ്മെന്റ് സിസ്റ്റങ്ങൾക്ക് പൊതുവായുള്ള അടിസ്ഥാന സവിശേഷതകൾ ഉൾക്കൊള്ളുന്നു. ഉപയോക്തൃ അക്കൗണ്ട് രജിസ്ട്രേഷനും പരിപാലനവും, മെനു മാനേജ്മെന്റ്, ആർഎസ്എസ്(RSS) ഫീഡുകൾ, ടാക്സോണമി, പേജ് ലേഔട്ട് കസ്റ്റമൈസേഷൻ, സിസ്റ്റം അഡ്മിനിസ്ട്രേഷൻ എന്നിവ ഇതിൽ ഉൾപ്പെടുന്നു. ദ്രുപാൽ കോർ ഇൻസ്റ്റാളേഷന് ഒരു ലളിതമായ വെബ്‌സൈറ്റ്, സിംഗിൾ- അല്ലെങ്കിൽ മൾട്ടി-യൂസർ ബ്ലോഗ്, ഒരു ഇന്റർനെറ്റ് ഫോറം അല്ലെങ്കിൽ ഉപയോക്താവ് നിർമ്മിച്ച ഉള്ളടക്കം നൽകുന്ന ഒരു കമ്മ്യൂണിറ്റി വെബ്‌സൈറ്റ് ആയി പ്രവർത്തിക്കാനും കഴിയും.
## അവലംബം

## പുറമെ നിന്നുള്ള കണ്ണികൾ

*

വർഗ്ഗം:വെബ് സോഫ്റ്റ്വെയറുകൾ
നാഗദന്തി

ഒരു ഔഷധസസ്യമാണ്‌ **നാഗദന്തി**. ഈ കുറ്റിച്ചെടിയുടെ വേര്‌, ഇല, കുരു എന്നിവയാണ്‌ ഔഷധത്തിനായുപയോഗിക്കുന്നത്. പനി, മഞ്ഞപ്പിത്തം തുടങ്ങിയ രോങ്ങൾക്കുള്ള ഔഷധമായി നാഗദന്തി ഉപയോഗിച്ചുവരുന്നു. യുഫോർബിയേസീ (Euphorbiaceae) സസ്യകുടുംബത്തിൽപ്പെടുന്ന ഇവയുടെ  ശാസ്ത്ര നാമം ബാലിയോസ്പെർമം മൊണ്ടാനം (Baliospermum montanum), ബാ. ആക്സില്ലെർ (B.axillare എന്നാണ്). ദന്തി എന്ന സംസ്കൃതനാമത്തിൽ അറിയപ്പെടുന്ന നാഗദന്തിക്ക് നീർവാളത്തിന്റെ എല്ലാ ഗുണങ്ങളും ഉണ്ട്. ഹിമാലയസാനുക്കളിൽ ഏകദേശം 900 മീറ്റർ വരെ ഉയരമുള്ള പ്രദേശങ്ങളിൽ ഇത് ധാരാളമായുണ്ട്. മ്യാൻമർ, മലയ എന്നിവിടങ്ങളിലും ഇന്ത്യയിലെ മിക്ക സംസ്ഥാനങ്ങളിലും ഇത് വളരുന്നുണ്ട്.

## ഘടന
ഏകാന്തരന്യാസത്തിൽ ക്രമീകരിച്ചിരിക്കുന്ന ലഘു പത്രങ്ങൾക്കു നല്ല കട്ടിയുണ്ടെങ്കിലും അവയിലെ സിരകൾ വളരെ വ്യക്തമായി കാണാൻ കഴിയും. നാഗദന്തിയുടെ ചുവടുഭാഗത്തുള്ള ഇലകൾ 15-30 സെ.മീറ്ററോളം നീളമുള്ളതാണ്. ചുവടുഭാഗം വൃത്താകാരമായ ഇലയുടെ അരികുകൾ ദന്തുരമാണ്. പത്രവൃന്തത്തിനു ചുവട്ടിലായി കാണപ്പെടുന്ന ഗ്രന്ഥികൾ പോലെയുള്ള രണ്ട് ഭാഗങ്ങളിലും ഓരോ അനുപർണങ്ങളുണ്ടായിരിക്കും. ഡിസംബർ മുതൽ മാർച്ച് വരെയുള്ള മാസങ്ങളിൽ നാഗദന്തി പുഷ്പിക്കുന്നു. ഇലയുടെ കക്ഷ്യങ്ങളിൽനിന്ന് റസീം പുഷ്പമഞ്ജരിയായിട്ടാണ് പുഷ്പങ്ങളുണ്ടാകുന്നത്. ഒരു പുഷ്പമഞ്ജരിയിൽ അനേകം ചെറിയ ഇളംപച്ചനിറത്തിലുള്ള പുഷ്പങ്ങളുണ്ടാകുന്നു. ആൺപുഷ്പങ്ങളും പെൺപുഷ്പങ്ങളും ഒരേ സസ്യത്തിൽത്തന്നെയാണ് ഉണ്ടാകുന്നത്. ബാഹ്യദളങ്ങൾ കൊഴിഞ്ഞുപോകാതെ കായ്കളോടൊപ്പം നിലനില്ക്കുന്നു. ആൺപുഷ്പങ്ങളിൽ വൃത്താകാരത്തിലുള്ള 4-6 ബാഹ്യദളപുടങ്ങളുണ്ടായിരിക്കും. 10-30 കേസരങ്ങളുണ്ട്. പെൺപുഷ്പങ്ങളിൽ 5-6 ബാഹ്യദളപുടങ്ങളും നീളം കൂടിയ വർത്തികയും മൂന്ന് അറകളുള്ള അണ്ഡാശയവുമുണ്ട്. കായ് 0.8-1.5 സെന്റീമീറ്ററോളം നീളമുള്ള കാപ്സ്യൂളാണ്. കാപ്സ്യൂളുകൾ ലോമിലമാണ്. വിവിധനിറങ്ങളിലുള്ള വിത്തുകൾ കാണപ്പെടുന്നു. ഈ ചെടിയുടെ മിനുസമുള്ള വിത്തുകൾക്ക് ആവണക്കിൻ കുരുവിനോട് സാദൃശ്യമുണ്ട്. അതിനാലാകാം 'ഏരണ്ഡഫല' (ഏരണ്ഡ=ആവണക്ക്) എന്ന സംസ്കൃതനാമത്തിൽ ഈ ചെടി അറിയപ്പെടാനിടയായത്.

നാഗദന്തിയുടെ വേരും കാണ്ഡവും ഇലയും വിത്തും വിഷമയമാണ്. ഇതിന്റെ വിഷാംശം ഉള്ളിൽ ചെന്നാൽ ആദ്യമായി ത്രികോല്പക്കൊന്ന അരച്ചു കഴിച്ച് വയറിളക്കിയശേഷം പാലോ നെയ്യോ കഴിക്കണം. ദേഹത്ത് താന്നിമരത്തിന്റെ മരത്തൊലി അരച്ചു പുരട്ടുന്നതും നല്ലതാണ്. വിഷമയമായതിനാൽ നാഗദന്തിയുടെ ഔഷധയോഗ്യമായ ഭാഗങ്ങളെല്ലാം ശുദ്ധിചെയ്തശേഷമാണ് ഉപയോഗിക്കുന്നത്.

നാഗദന്തിയുടെ കട്ടിയുള്ള വേര് തവിട്ടുനിറമുള്ളതാണ്. വേരിൽ സ്റ്റാർച്ചും റെസിനും അടങ്ങിയിട്ടുണ്ട്. ഇത് ഒരു വിരേചനൌഷധമാണ്. ഇല ഉപയോഗിച്ചുണ്ടാക്കുന്ന കഷായം ആസ്തമരോഗം ശമിപ്പിക്കും. വിത്തിൽ നിന്നെടുക്കുന്ന ഒരിനം എണ്ണ മൂത്രക്കല്ല് രോഗത്തിന് ഔഷധമായുപയോഗിക്കുന്നു. ദന്ത്യാരിഷ്ടം, ദന്തീഹരിതകി തുടങ്ങിയ ആയുർവേദ ഔഷധങ്ങളുടെ മുഖ്യഘടകം നാഗദന്തിയാണ്.

'നാഗദന്തിയെരിച്ചുള്ളു ഗുണം തീക്ഷ്ണോഷ്ണമായ് വരും

നിറത്തെ തെളിയിപ്പാനുമെത്രയും ഗുണമായ് വരും'

എന്നാണ് നാഗദന്തിയെ ഗുണപാഠത്തിൽ വിശേഷിപ്പിച്ചിരിക്കുന്നത്. 
## രസാദി ഗുണങ്ങൾ

രസം: കഷായം, തിക്തം

ഗുണം: ലഘു, രൂക്ഷം

വീര്യം : ഉഷ്ണം

വിപാകം : കടു

## അവലംബം

## അധിക വായനയ്ക്ക്
## പുറം കണ്ണികൾ
## ചിത്രങ്ങൾ

image: നാഗദന്തി-ഇല.jpg

വിഭാഗം:ഔഷധസസ്യങ്ങൾ

വർഗ്ഗം:വിഷസസ്യങ്ങൾ
വർഗ്ഗം:ചൈനയിലെ സസ്യജാലം
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
ഗുരുത്വാകർഷണതരംഗം

ഗുരുത്വ സ്ഥലകാലത്തിനുള്ളിലുള്ള ഒരു വ്യതിയാനം മൂലമുണ്ടാവുന്ന തരംഗങ്ങളാണ് **ഗുരുത്വാകർഷണ തരംഗങ്ങൾ**. ഇത് അതിന്റെ പ്രഭവസ്ഥാനത്തുനിന്ന് പുറത്തേക്ക് പ്രവഹിക്കുന്നു. സാമാന്യ ആപേക്ഷികതാസിദ്ധാന്തം അടിസ്ഥാനമാക്കി ആൽബർട്ട് ഐൻസ്റ്റീനാണിതിന്റെ സാദ്ധ്യത പ്രവചിച്ചത്. ദ്വന്ദ്വതാരകങ്ങൾ, വെള്ളക്കുള്ളന്മാർ, ന്യൂട്രോൺ നക്ഷത്രങ്ങൾ, തമോദ്വാരങ്ങൾ മുതലായവയെല്ലാം ഗുരുത്വാകർഷണ തരംഗങ്ങൾക്ക് കാരണമാകാറുണ്ട്.

പ്രപഞ്ചത്തിൽ ഏതൊരു വസ്തുവിന്റെ സാന്നിധ്യവും വക്രീകരണത്തിനു കാരണമാകുന്നുണ്ട്. വക്രീകരണം കൂടുമെന്നു മാത്രം. റബർ ഷീറ്റിലേക്ക് ഉയരത്തിൽനിന്ന് ഒരു ഇരുമ്പുഗോളം ഇട്ടാൽ പ്രകമ്പനം ഉണ്ടാകുമല്ലോ. ഗോളവും ഷീറ്റും ചലിച്ചുകൊണ്ടിരിക്കും. ഷീറ്റിലെ ചലനം പുറത്തേക്കു തരംഗരൂപത്തിൽ വ്യാപിക്കും. അതുപോലെ സ്ഥല–കാലത്തിന്റെ വക്രീകരണത്തിനുള്ളിൽ ഭാരമുള്ള വസ്തു ചലിക്കുന്നതിനനുസരിച്ച് ആ വക്രീകരണത്തിൽ വ്യത്യാസം വന്നുകൊണ്ടിരിക്കും. വസ്തു വേഗത്തിൽ ചലിക്കുകയാണെങ്കിൽ ഈ സ്ഥല– കാല വക്രീകരണം പ്രകാശവേഗത്തിൽ ചുറ്റുപാടും വ്യാപിക്കും. തരംഗരൂപത്തിലായിരിക്കും 
ഈ വ്യാപനം. നീളം, വീതി, ഉയരം, സമയം എന്നിങ്ങനെ ചതുർമാനങ്ങളിലായിട്ടായിരിക്കും ഈ ചലനത്തിന്റെ വ്യാപനം. ഇങ്ങനെ ചുറ്റുപാടും 
വ്യാപിക്കുന്ന തരംഗത്തെ ഐൻസ്റ്റീൻ ഗുരുത്വ തരംഗങ്ങൾ എന്നു വിളിച്ചു. 

ചരിത്രത്തിൽ ആദ്യമായി ഗുരുത്വാകർഷണ തരംഗങ്ങളെ നേരിട്ട് നിരീക്ഷിക്കപ്പെട്ട വിവരം 2016 ഫെബ്രുവരി 11 നാണ് ശാസ്ത്രലോകം  വെളിപ്പെടുത്തിയത്.അമേരിക്കയിലെ ലേസർ ഇന്റർഫെറോമീറ്റർ ഗ്രാവിറ്റേഷനൽ വേവ് ഒബ്സർവേറ്ററി (ലിഗോ-LIGO) ലബോറട്ടറിയിലാണ് ഈ കണ്ടെത്തൽ നടന്നത്.  പരീക്ഷണശാലയിൽ ഒരു പ്രോട്ടോണിന്റെ ആയിരത്തിൽ ഒരുഭാഗം വലിപ്പത്തിലുള്ള വ്യതിയാനം സൃഷ്ടിക്കാൻ ആ തരംഗത്തിനു കഴിഞ്ഞതായി ലിഗോ എക്സിക്യൂട്ടീവ് ഡയറക്ടർ ഡേവിഡ് റെയ്റ്റ്സെ അറിയിച്ചത്. മുൻപ് ഹൾസ് ടെയ്ലർ ദ്വന്ദ്വവ്യൂഹങ്ങൾ അളക്കുകവഴി അവയുടെ അസ്തിത്വം തെളിയിക്കപ്പെട്ടിട്ടുണ്ടെങ്കിലും ആദ്യമായിട്ടാണ് നേരിട്ട് നിരീക്ഷിക്കപ്പെടുന്നത്. 1300 കോടി പ്രകാശവർഷം അകലെയുള്ള രണ്ടു തമോഗർത്തങ്ങളുടെ കൂട്ടിയിടിയെ തുടർന്ന് ഉണ്ടായ ഗുരുത്വ തരംഗമാണു പരീക്ഷണശാലയിൽ കണ്ടെത്തിയത്.  1993 ൽ നോബൽ സമ്മാനത്തിന് അടിസ്ഥാനമായത് ഈ കണ്ടുപിടിത്തമാണ്. ഗുരുത്വാകർഷണ തരംഗങ്ങൾ കണ്ടെത്താനുള്ള വിവിധ ഉപകരണങ്ങൾ പ്രവർത്തിക്കുന്നുണ്ട്.

ഗാലക്‌സികൾ കൂട്ടിയിടിക്കുക, തമോഗർത്തങ്ങൾ കൂട്ടിയിടിച്ച് ഒന്നാവുക തുടങ്ങിയ അത്യന്ത്യം പ്രക്ഷുബ്ധമായ പ്രാപഞ്ചികസംഭവങ്ങൾ നടക്കുമ്പോഴുണ്ടാകുന്ന പ്രകമ്പനങ്ങൾ സ്ഥലകാല ജ്യാമിതിയിൽ ഓളങ്ങളായി സഞ്ചരിക്കുമെന്നാണ് ഐൻസ്‌റ്റൈന്റെ സിദ്ധാന്തം പറയുന്നത്. അതിനാണ് ഗുരുത്വതരംഗങ്ങളെന്ന് പറയുന്നത്. അതിനാണ് ഗുരുത്വതരംഗങ്ങളെന്ന് പറയുന്നത്. ഏതാണ്ട് 130 കോടി വർഷംമുമ്പ് രണ്ട് വിദൂര തമോഗർത്തങ്ങൾ അത്യന്തം സംഘർഷഭരിതമായി കൂടിച്ചേർന്നപ്പോൾ, സ്ഥലകാലജ്യാമിതിയിലുണ്ടാക്കിയ പ്രകമ്പനം ഭൂമിയെ കടന്നുപോയത് അടുത്തയിടെയാണ്. അഞ്ചുമാസംമുമ്പ് നടന്ന ആ കടന്നുപോകൽ രേഖപ്പെടുത്താനും, അവ ഗുരുത്വതരംഗങ്ങളാണെന്ന് തിരിച്ചറിയാനും ലിഗോ പരീക്ഷണത്തിൽ സാധിച്ചു. ഏതാണ്ട്, നാലു പതിറ്റാണ്ടായി ഗുരുത്വതരംഗങ്ങൾ കണ്ടെത്താൻ നടക്കുന്ന ഊർജ്ജിതശ്രമങ്ങളാണ് ഇതോടെ സഫലമാകുന്നത്. 

തിരുവനന്തപുരം ഐസർ, മുംബൈ ടാറ്റാ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ച്, പുണെ ഇന്റർ യൂണിവേഴ്സിറ്റി സെന്റർ ഫോർ അസ്ട്രോണമികൽ ആൻഡ് അസ്ട്രോ ഫിസിക്സ് തുടങ്ങിയ സ്ഥാപനങ്ങൾ ഇന്ത്യയിൽനിന്നു ലിഗോ സയന്റിഫിക് കൊളാബറേഷനിൽ അംഗങ്ങളാണ്.

## അവലംബം